open-index/open-wikipedia-markdown huggingface dataset:
မြောက်‌ဥက္ကလာပဆေးရုံ

**မြောက်‌ဥက္ကလာပဆေးရုံ**သည် ဆေးတက္ကသိုလ်(၂)ရန်ကုန်နှင့် တွဲဖက်ထားသော သင်ကြားရေးဆေးရုံကြီးဖြစ်သည်။ ရန်ကုန်မြို့အရှေ့ပိုင်းတွင်ရှိသော မြောက်‌ဥက္ကလာပမြို့နယ်တွင် တည်ရှိသည်။

မြောက်‌ဥက္ကလာပဆေးရုံကို ဆေးတက္ကသိုလ်(၂)ရန်ကုန်၏ သင်ကြားရေးဆေးရုံအဖြစ် ၁၉၇၀ခုနှစ်တွင် သတ်မှတ်ခဲ့သည်။ ၁၉၉၆ခုနှစ်၊ စက်တင်ဘာလ ၂၅ရက်တွင် မြောက်‌ဥက္ကလာပမြို့နယ်ရှိ ယခုလက်ရှိနေရာသို့ ပြောင်းရွှေ့ခဲ့သည်။ မြောက်‌ဥက္ကလာပဆေးရုံမှာ ယခင်က ကုတင် ၄၀၀ဆံ့ဆေးရုံဖြစ်သည်။ ယခုအခါ ဆေးရုံအဆောက်အဦးအား မတိုးချဲ့သော်လည်း ကုတင် ၈၀၀ဆံ့အဖြစ် တိုးမြှင့်ထားသည်။ ၂၀၀၂ခုနှစ်တွင် မြန်မာနိုင်ငံရှိ ၄ခုမြောက် ဦးနှောက်နှင့် အာရုံကြောဌာနအား မြောက်‌ဥက္ကလာပဆေးရုံတွင် ဖွင့်လှစ်ခဲ့သည်။

## ကိုးကား
ရှင်ယောဟန်

ရှင်ယောဟန်သည် ဇေဗေဒဲ(Zebedee) ၏ သားဖြစ်လေသည်။ ခရစ်တော်သည် ရှင်ယောဟန်ကို အစ်ကို ဖြစ်သူ ယာကုပ် (James "The Great") နှင့် အတူ သာသနာပြုခရီးများအတွက် နောက်လိုက်တမန်တော်အဖြစ် ခန့်အပ်ခဲ့သည်။ ရှင်ယောဟန်ကို ခရစ်ဝင်ကျမ်းများနှင့် တမန်တော်ဝတ္ထုတို့၌ ထင်ရှားသော တမန်တော် အဖြစ် ဖော်ပြခဲ့သည်။ ရှင်ယောဟန် နှင့် သူ၏အစ်ကိုဖြစ်သူ ယာကုပ်ကို ဗောနေရဂက် (”Boanerges”) ဟု ခရစ်တော်က ချစ်စနိုးအမည်ပေးခေါ်ဝေါ်ခဲ့သည်။ Boanerges မှာ မိုးကြိုးသား (Sons of Thunder) ဟု အဓိပ္ပာယ်ရလေသည်။ စိတ်မထိန်းနိုင် ဒေါသထွက်လွယ်သဖြင့် ယင်းကဲ့သို့ အမည်ပေးခဲ့ခြင်း ဖြစ်တန်ရာသည်။ ယာကုပ်ထက် အသက်အရွယ်အားဖြင့် ငယ်ရွယ်သော်လည်း ဗတ်တိဇံယောဟန်ထံတပည့်ခံခဲ့ပြီးမှ ခရစ်တော်နောက်သို့ လိုက်ခဲ့ဟန်တူလေသည်။ 

 

ပုံ(၁) ။ ။ ရှင်ယောဟန်

ရှင်ယောဟန်သည် ခရစ်ယာန်ဘာသာ အတွက် လွန်စွာမှ အရေးပါသော ပုဂ္ဂိုလ်ဖြစ်လေသည်။ လေးခုမြောက်သော ခရစ်ဝင်ကျမ်းအပြင် ”ရှင်ယောဟန် ဩဝါဒစာ”၊ ”ဗျာဒိတ်ကျမ်း“ တို့ကို ရေးသားခဲ့လေသည်။ ကျမ်းစာပညာရှင် တချို့က ထိုကျမ်းများအားလုံးကို ရှင်ယောဟန် ကိုယ်တိုင် ရေးသားခြင်းကို သံသယရှိသော်ငြားလည်း ရှင်ယောဟန်၏ ခရစ်ယာန်သမိုင်း၌ ပါဝင် ပေးဆပ်ခဲ့မှုများကိုကား ငြင်းနိုင်လိမ့်မည်မဟုတ်ချေ။ ကျမ်းစာများ၌ ရှင်ယောဟန်နှင့် ယာကုပ်တို့အား အခြားသော တမန်တော်များထက် ပို၍ အရေးပါအရာရောက်သော သူများအဖြစ် ဇောင်းပေးဖော်ပြခဲ့သည်။

ရှင်ယောဟန်သည် တရားဇရပ်မှူး သမီးအား ရှင်သန်ထမြောက်စေသည့် အချိန်၌ ခရစ်တော်နှင့်အတူ ရှိနေခဲ့သည်။ ခရစ်တော် Tabor တောင်ပေါ်၌ အဆင်းသဏ္ဌာန်ပြောင်းချိန်၌လည်း ရှိနေခဲ့သည်။ ခရစ်တော် အဖမ်းမခံရမှီ ဂေသရှင်မာန် ဥယျာဉ်၌ ဆုတောင်း နေစဉ်အချိန်၌လည်း ခရစ်တော်နှင့် အတူ ရှိနေခဲ့သည်။ သူသည် ခရစ်တော်ရှင်ပြန်ထမြောက်သည် ကို အကြွင်းမရှိယုံကြည်ခဲ့သော တမန်တော်များအနက် တစ်ပါးအပါအဝင်ဖြစ်ပြီး ဂနေငျ်သရက်(Gennesaret) ကမ်းစပ်၌ ခရစ်တော်မှ ကိုယ်ထင်ပြစဉ် သခင့်အား ပထမဦးဆုံး မှတ်မိသိရှိသူဖြစ်သည်။ သမိုင်းဓာတ်ပုံများကို ကြည့်ရှု့လိုလျင် မြင့်မြတ်သောနေရာသို့ အလယ်တစ်ခေါက်ကို  ကြည့်ရှု ပါ။

ကျမ်းစာထဲ၌ ဖော်ပြထားချက်များမှ လွဲ၍ ရှင်ယောဟန်၏ အခြားသော အကြောင်းများကို သိရှိရန် မလွယ်ကူလှ။ သူဘယ်သူဘယ်ဝါ အတိအကျကိုသော်လည်းကောင်း၊ သူ၏ သက်မွေးဝမ်းကြောင်း ကို သော်လည်းကောင်း မသိရပေ။ တမန်တော်ကြီးရှင်ပေါလုက ရှင်ယောဟန်သည် ကနဦး ဂျေရုဆလင် အသင်းတော်အား တည်ထောင်ရာတွင် အခြေခံအုတ်ဖြစ် ဖြစ်ခဲ့သည်ဟု ဆိုသည်။ ဆိုရိုးစကားများအရ ကနဦး အသင်းတော်များကို တည်ထောင်ခဲ့သော၊ စမုရန(Smyrna) အသင်းတော်ကြီး၏ ဘုန်းတော်ကြီး ဖြစ်ခဲ့သော ပိုလီကပ်(Polycarp) ကို ရှင်ယောဟန်ကိုယ်တိုင် သင်ကြားပေးခဲ့သည်။ သို့ဖြစ်၍ ကနဦးအသင်းတော်များသည် ပိုလီကပ်၊ ရှင်ယောဟန် ကဲ့သို့သော တမန်တော်များမှတဆင့် ခရစ်တော်နှင့် ဆက်နွယ်ခဲ့လေသည်။

ဆိုစကားများအရ ရှင်ယောဟန်သည် မယ်တော်မာရိနှင့် အတူ ဧဖက်(Ephesus) မြို့သို့ ရွေ့ပြောင်း နေထိုင်၍ အသက်ကြီးရင့်သောအခါ ဘုန်းတော်ဝင်စားလေသည်။ ရှင်ယောဟန်သည် (အခြားအနည်းငယ်သော ခရစ်တော်၏တမန်တော်များနည်းတူ) ကွပ်မျက်ခံရခြင်းဘေးမှ ရှားရှားပါးပါး လွတ်မြောက်ခဲ့သည်။ မော်(ရ်)မွန် (Mormon) များ၏ ယုံကြည်ချက်အရမူ ရှင်ယောဟန်သည် အသက်ရှင်ဆဲဖြစ်ပြီး ခရစ်တော်၏ ဒုတိယအကြိမ် ကြွလာမည့် အချိန်ကို စောင့်စားနေလေသည်။

Ref:
* http://jbcs.org.sg(http://www.jbcs.org.sg/bornagain/index.php?option=com_content&view=article&id=208:2009-07-12-09-16-38&catid=4:edu-knowledges&Itemid=5)
ကမ္ဘာ့လူဦးရေနေ့

ကမ္ဘာ့လူဦးရေ တိုးတက်လာမှုကို သတိမူနိုင်စေရန် ရည်ရွယ်၍ နှစ်စဉ် ဇူလိုင် ၁၁ ရက်နေ့ကို ကမ္ဘာ့လူဦးရေနေ့အဖြစ် သတ်မှတ်ထားသည်။ ၁၉၈၉ ခုနှစ်တွင် ကုလသမဂ္ဂဖွံ့ဖြိုးမှုအစီအစဉ်၏ အုပ်ချုပ်မှုကောင်စီမှ စတင်သတ်မှတ်ခဲ့ခြင်းဖြစ်ပြီး ကမ္ဘာ့လူဦးရေ သန်းပေါင်း ငါးထောင်ပြည့်သည့်နေ့ဖြစ်သည့် ၁၉၈၇ ခုနှစ် ဇူလိုင် ၁၁ ရက်နေ့တွင် ကမ္ဘာတလွှားနေသူများ ကမ္ဘာ့လူဦးရေ တိုးတက်လာမှုကို သတိမူနိုင်ရန် စတင်လှုံဆော်ခဲ့သည်။

၂၀၁၄ ခုနှစ် နိုဝင်ဘာ ၁၁ ရက်နေ့ မြန်မာစံတော်ချိန် ညနေ ၇ နာရီ ၃၀ မိနစ်ရှိ ကမ္ဘာ့လူဦးရေစာရင်းမှာ (ခန့်မှန်း) ၇,၂၀၄,၀၇၁,၅၁၀ ဦးရှိပြီဖြစ်သည်။ 

## ကိုးကား
ဆေးဝါးတက္ကသိုလ်(ရန်ကုန်)

**ဆေးဝါးတက္ကသိုလ်(ရန်ကုန်)**သည် ရန်ကုန်တိုင်း မြောက်‌ဥက္ကလာပမြို့နယ်တွင် တည်ရှိသည်။ မြန်မာနိုင်ငံတွင်ရှိသော ဆေးဝါးတက္ကသိုလ်(၂)ခုအနက် တစ်ခုအပါအဝင်ဖြစ်သည်။ ဆေးဝါးတက္ကသိုလ်(ရန်ကုန်)တွင် (၄)နှစ်ကြာသင်ကြားရသော ဆေးဝါးပညာဘွဲ့ (BPharm)နှင့် ဆေးဝါးပညာဘွဲ့လွန် (MPharm)များ သင်ကြားပေးသည်။

## အလားတူလင့်ခ်များ
* ဆေးဝါးတက္ကသိုလ်(မန္တလေး)

## ကိုးကား
မစ်လ်ခ် (ရှပ်ရှင်)

**မစ်လ်ခ်** (Milk) သည် ၂၀၀၈ ခုနှစ်တွင် ရုံတင်ခဲ့သည့် အတ္ထုပ္ပတ္တိ ရုပ်ရှင်ဇာတ်ကား ဖြစ်သည်။ အမေရိကန် နိုင်ငံရေးသမား ဟာဗေး မစ်လ်ခ် (Harvey Milk) ၏ ဘဝအကြောင်းကို မှီငြမ်းရေးသား ရိုက်ကူးထားခြင်း ဖြစ်သည်။ ဟာဗေး မစ်လ်ခ်သည် ဆန်ဖရန်စစ္စကိုမြို့ ကြီးကြပ်ရေး ဘုတ်အဖွဲ့ဝင်အဖြစ် ရွေးကောက်တင်မြှောက်ခံရသည့် ပထမဦးဆုံးသော ပွင့်ပွင့်လင်းလင်း လိင်တူချစ်သူဖြစ်သည်။ ယင်းရုပ်ရှင်ဇာတ်ကားတွင် မစ်လ်ခ်အဖြစ် ရှောင်းဖန်း (Sean Penn) မှ သရုပ်ဆောင်ထားပြီး ဒါရိုက်တာမှာ Gus Van Sant ဖြစ်သည်။ ရှောင်းဖန်းသည်လည်း ယင်းဇာတ်ကားဖြင့် သူ့အတွက် ဒုတိယမြောက် အော်စကာ အကောင်းဆုံး အမျိုးသား ဇာတ်ဆောင်ဆုကို ရရှိခဲ့သည်။
ကဏ္ဍ:အမေရိကန် ရုပ်ရှင်ဇာတ်ကားများ
အမှတ်(၆) ခြေလျင်တပ်ရင်း

**အမှတ် (၆) ခြေလျင်တပ်ရင်း** သည် ရန်ကုန်တိုင်းဒေသကြီး၊ ရွှေပြည်သာမြို့တွင် အခြေစိုက်သည်။

## နောက်ခံသမိုင်း 
၁၉၅၀ ပြည့်၊ စက်တင်ဘာလ ၁၆ ရက်တွင် မင်္ဂလာဒုံနယ်၌ စဖွဲ့သည်။ ၁၉၅၁ ခု၊ မေလ ၂၅ ရက်တွင် ဟင်္သာတသို့လည်းကောင်း၊ ၁၉၅၅ ခု၊ ဒီဇင်ဘာလ ၂၄ ရက်တွင် ကော့ကရိတ်သို့လည်းကောင်း၊ ၁၉၅၇ ခု၊ ဇူလိုင်လ ၂၂ ရက်တွင် မော်လမြိုင်သို့လည်းကောင်း၊ ၁၉၅၉ ခု၊ ဇွန်လ ၄ ရက်တွင် မုတ္တမသို့လည်းကောင်း၊ ၁၉၆၁ ခု၊ အောက်တိုဘာလ ၈ ရက်တွင် ပဲခူးသို့လည်းကောင်း၊ ၁၉၆၂ ခု၊ နိုဝင်ဘာလ ၂၈ ရက်တွင် ပဲနွယ်ကုန်းသို့လည်းကောင်း၊ ၁၉၆၅ ခု၊ နိုဝင်ဘာလ ၂၅ ရက်တွင် ညောင်လေးပင်သို့လည်းကောင်း၊ ၁၉၇၃ ခု၊ မေလ ၅ ရက်တွင် ရွှေပြည်သာသို့လည်းကောင်း အဆင့်ဆင့် တပ်ရွှေ့ခဲ့သည်။

## တပ်မှူးများ 
ကဏ္ဍ:ခြေလျင်တပ်ရင်းများ
လင်ကွန်း (ရုပ်ရှင်)

**လင်ကွန်း** (Lincoln) သည် အော်စကာဆုရ ကမ္ဘာကျော် ဒါရိုက်တာ 
စတီဗင် စပီးလ်ဘတ်ခ် ၂၀၁၂ ခုနှစ်တွင် ရိုက်ကူး ထုတ်ဝေခဲ့သည့် အမေရိကန် ရာဇဝင် ရုပ်ရှင်ဇာတ်ကား ဖြစ်သည်။ ယင်းရုပ်ရှင် ဇာတ်ကားမှာ အမေရိကန် သမ္မတဟောင်း အေဘရာဟမ် လင်ကွန်း မကွယ်လွန်မှီ ၄ လအတွင်း ကျွန်စနစ်ပပျောက်ရေးနှင့် သက်ဆိုင်သော ဖွဲ့စည်းပုံ အခြေခံ ဥပဒေ ပုဒ်မ ၁၃ ပြင်ဆင် အတည်ပြုနိုင်ရေးအတွက် ကြိုးပမ်းခဲ့ပုံကို ဖော်ကြူးထားသည်။ 

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
အမှတ်(၅၅) ခြေလျင်တပ်ရင်း

ခလရ (၅၅) သည် ရခိုင်ပြည်နယ်၊ သံတွဲမြို့တွင် အခြေစိုက်သည်။

ကဏ္ဍ:ခြေလျင်တပ်ရင်းများ
ရှင်ဇို အာ့ဘဲ့

**ရှင်ဇို အာ့ဘဲ့** (; , , ; ၂၁ စက်တင်ဘာ ၁၉၅၄ – ၈ ဇူလိုင် ၂၀၂၂) သည် ဂျပန်နိုင်ငံရေးသမား တစ်ဦးဖြစ်ပြီး ဂျပန်နိုင်ငံ၏ ဝန်ကြီးချုပ်ဟောင်းနှင့် လစ်ဘရယ် ဒီမိုကရက်တစ်ပါတီ (LDP) ၏ ဥက္ကဋ္ဌအဖြစ် ၂၀၀၆ ခုနှစ်မှ ၂၀၀၇ ခုနှစ်အထိနှင့် ၂၀၁၂ ခုနှစ်မှ ၂၀၂၀ ပြည့်နှစ်အထိ တာဝန်ထမ်းဆောင်ခဲ့သူ ဖြစ်သည်။ မစ္စတာ အာ့ဘဲ့သည် ဂျပန်နိုင်ငံသမိုင်းတွင် သက်တမ်းအကြာဆုံး တာဝန်ထမ်းဆောင်ခဲ့သော ဝန်ကြီးချုပ် ဖြစ်ပြီး ၂၀၀၆ ခုနှစ် စက်တင်ဘာ ၂၆ တွင် စတင်ရာထူးတက်ခဲ့သည်။ ထိုစဉ်အခါက ၎င်းသည် ဒုတိယ ကမ္ဘာစစ်ပြီးနောက် အသက်အငယ်ဆုံး ဝန်ကြီးချုပ် ဖြစ်သည့်အပြင် စစ်ပြီးခေတ် ဖွားမြင်သူ ပမထဦးဆုံးသော ဝန်ကြီးချုပ်လည်း ဖြစ်သည်။ ၂၀၀၇ ခုနှစ် စက်တင်ဘာလ ၁၂ ရက်နေ့တွင် ကျန်းမာရေးကြောင့် ရာထူးမှ နုတ်ထွက်ခဲ့သည်။ ၅ နှစ်ကြာပြီးနောက် ၂၀၁၂ ခုနှစ် စက်တင်ဘာ ၂၆ ရက်နေ့တွင် LDP ဥက္ကဋ္ဌအဖြစ် ရွေးကောက်တင်မြှောက် ခံခဲ့ရသည်။ ၂၀၁၂ ခုနှစ် ဒီဇင်ဘာလ ၏ အထွေထွေ ရွေးကောက်ပွဲတွင် LDP အပြတ်အသတ် အနိုင်ရခဲ့ပြီးနောက် ဝန်ကြီးချုပ် အဖြစ် တကြော့ပြန် တာဝန်ထမ်းဆောင်ခဲ့သည်။
## လုပ်ကြံခံရခြင်း
၂၀၂၂ ခုနှစ် ဇူလိုင်လ ၈ ရက်နေ့တွင် ဂျပန်နိုင်ငံတောင်ပိုင်း နာရာမြို့ရှိ ရထားဘူတာရုံတစ်ခု၏ အပြင်ဘက်တွင်ပြုလုပ်သော ရွေးကောက်ပွဲ မဲဆွယ်ပွဲတစ်ခု၌ မိန့်ခွန်းပြောနေစဉ် သေနတ်ဖြင့် ပစ်ခတ်ခံခဲ့ရပြီး ဆေးရုံတွင် ကွယ်လွန်ခဲ့သည်။ အသက် ၄၁ နှစ်အရွယ် သေနတ်သမား တက်စုရ ရာမာဂါမီ အား ရဲတပ်ဖွဲ့က ဖမ်းဆီးနိုင်ခဲ့သည်။

## ဆက်စပ်ဖတ်ရှုရန် 
* ရှင်ဇို အာ့ဘဲ့ လုပ်ကြံခံရခြင်း

## ကိုးကား
လစ်ဘရယ် ဒီမိုကရက်တစ်ပါတီ (ဂျပန်)

**လစ်ဘရယ်ဒီမိုကရက်တစ်ပါတီ** (LDP)သည် ဂျပန်နိုင်ငံရှိ နိုင်ငံရေးပါတီတစ်ခုဖြစ်သည်။ ဒုတိယကမ္ဘာစစ် ပြီးကတည်းက ဂျပန်နိုင်ငံကို အဆက်မပြတ်နီးပါး အုပ်ချုပ်လာခဲ့သည့် ပါတီကြီး တစ်ခုလည်း ဖြစ်သည်။ လက်ရှိပါတီဥက္ကဋ္ဌမှာ ဆာနအေ တာကအိချီ ဖြစ်သည်။

## ကိုးကား
ဒီမိုကရေစီလမ်းပြမြေပုံ ၇ ချက်

မြန်မာနိုင်ငံ၏ ဒီမိုကရေစီလမ်းပြမြေပုံ ၇ ချက် (တရားဝင်ခေါ်ဆို၊ Roadmap to Discipline-flourishing Democracy) ကို ဗိုလ်ချုပ်ကြီး ခင်ညွန့်မှ ၃၀ရက် ဩဂုတ်လ ၂၀၀၃၌ နိုင်ငံပိုင် မီဒီယာများသို့ ထုတ်ဖော်ကြေညာခဲ့သည်၊ ၎င်းတွင် မြန်မာနိုင်ငံသို့ ဒီမိုကရေစီလမ်းစဉ် ပြန်လည်ဖော်ဆောင်နိုင်ရန် အဆင့် ၇ ချက်ပါရှိသည်။.နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီမှ အသိအမှတ်ပြုသည့် ထိုလမ်းပြမြေပုံသည်၊ ညောင်နှစ်ပင်၊ မော်ဘီမြို့၌ အမျိုးသားညီလာခံအား ပြန်လည်ကျင်းပရေးနှင့် အခြေခံဥပဒေရေးဆွဲရန်ဖြစ်သည်။ ထို့ပြင် ပြည်လုံးကျွတ် ဆန္ဒခံယူပွဲကောက်ယူ၍ အခြေခံဥပဒေကို အတည်ပြုကာ၊ လွှတ်တော်သို့ အမတ်များရွေးကောက်တင်မြောက်၍ ပါလီမန်လုပ်ငန်းစဉ်များ ဆောင်ရွက်နိုင်ရန်ဖြစ်သည်။

## လမ်းစဉ် ၇ ချက်
နိုင်ငံတော်တည်ဆောက်ရေးလုပ်ငန်းစဉ်အဆင့်ဆင့်
[ မြန်မာနိုင်ငံ၏ ROAD MAP ]

ပထမအဆင့် - ၁၉၉၆ ခုနှစ်ကစတင်၍ ယာယီအားဖြင့် ဆိုင်းငံ့ထားလျက်ရှိသော အမျိုးသားညီလာခံကြီးကို ပြန်လည်ကျင်းပခြင်း။

ဒုတိယအဆင့် - အမျိုးသားညီလာခံကြီး အောင်မြင်စွာကျင်းပပြီးစီးသည့်အခါ စစ်မှန်ပြီး စည်းကမ်းပြည့်ဝသော ဒီမိုကရေစီစနစ်ဖြစ်ထွန်းရေးအတွက် လိုအပ်    သော ဆောင်ရွက်ဖွယ်ရာလုပ်ငန်းစဉ်များကို တစ်ဆင့်ပြီးတစ်ဆင့် ဆက်လက်ဆောင်ရွက်ခြင်း။

တတိယအဆင့် - အမျိုးသားညီလာခံကြီးကချမှတ်ပေးသော အခြေခံရမည့်မူများနှင့် အသေးစိတ် အခြေခံရမည့်မူများနှင့်အညီ ဖွဲ့စည်းပုံအခြေခံဥပဒေ မူကြမ်းကို ရေးဆွဲခြင်း။

စတုတ္ထအဆင့် - ဖြစ်ပေါ်လာသည့် ဖွဲ့စည်းပုံအခြေခံဥပဒေမူကြမ်းကို ပြည်လုံးကျွတ် ဆန္ဒခံယူပွဲ ကျင်းပ၍ အတည်ပြုခြင်း။

ပဉ္စမအဆင့် - ဖွဲ့စည်းပုံအခြေခံဥပဒေသစ်အရ လွှတ်တော်များ ဖွဲ့စည်းရေးအတွက် တရားမျှတသော ရွေးကောက်ပွဲများ ကျင်းပခြင်း။

ဆဋ္ဌမအဆင့် - ဖွဲ့စည်းပုံအခြေခံဥပဒေသစ်နှင့်အညီ လွှတ်တော်ကိုယ်စားလှယ်များဖြင့် လွှတ်တော်အစည်းအဝေးများ ကျင်းပခြင်း။

သတ္တမအဆင့် - လွှတ်တော်မှ ရွေးကောက်တင်မြှောက်သော နိုင်ငံတော်အကြီးအကဲများနှင့် လွှတ်တော်မှ ဖွဲ့စည်းပေးသော အစိုးရအဖွဲ့နှင့် အာဏာပိုင် အဖွဲ့အစည်းများဖြင့် ခေတ်မီဖွံ့ဖြိုးတိုးတက်သော ဒီမိုကရေစီ နိုင်ငံတော်သစ် တည်ဆောက်ခြင်း။

## ကိုးကား
ကဏ္ဍ:မြန်မာနိုင်ငံ၏ နိုင်ငံရေး
ဘားမားကမ်ပိန်း ယူကေ

**ဘားမားကမ်ပိန်း ယူကေ**(ဘီစီယူကေ)သည်  အစိုးရမဟုတ်သည့် အဖွဲ့အစည်းအဖြစ် မြန်မာနိုင်ငံတွင် ဒီမိုကရေစီနှင့် လူ့အခွင့်အရေးများ ပြန်လည်ရရှိစေရန် ၁၉၉၁ခုနှစ်တွင် တည်ထောင်ခဲ့ခြင်းဖြစ်သည်။ ဘီစီယူကေသည် ဥရောပရှိ မြန်မာနိုင်ငံ ဒီမိုကရေစီအရေးလှုပ်ရှားသည့် အဖွဲ့အစည်းများတွင် လှုံ့ဆော်မှုလုပ်ငန်းများ အကြီးဆုံးဆောင်ရွက်နိုင်သည့် အဖွဲ့အစည်းဟု ဆိုနိုင်ပေသည်။
အပြင်ဖက်အာကာသ

**အပြင်ဖက် အာကာသ** ဆိုသည်မှာ အာကာသ အတွင်းရှိ အရာဝတ္ထုများ အကြားတွင် တည်ရှိနေသော နေရာကို ခေါ်ဆိုခြင်း ဖြစ်သည်။

ကဏ္ဍ:လေ့လာနိုင်သော စကြဝဠာ
ဓာတ်ငွေ့ဂြိုဟ်ဘီလူး

**ဓာတ်ငွေ့ဂြိုဟ်ဘီလူး** (**Gas giant**) ဆိုသည်မှာ ကျောက် သို့မဟုတ် အခြားအခဲပစ္စည်းများမပါဘဲ ဓာတ်ငွေ့သက်သက်ပြီးသော ကြီးမားလှသောဂြိုဟ်ကြီးဖြစ်သည်။ ဓာတ်ငွေ့ဂြိုဟ်ဘီလူးများကို **မအောင်မြင်သောကြယ်**ဟု ခေါ်ဆိုကြသည်။ အကြောင်းမှာ ယင်းတို့တွင် ကြယ်များတွင်ပါဝင်သည့် အခြေခံ ဒြပ်စင်များဖြစ်သည့် ဟိုက်ဒရိုဂျင်နှင့် ဟီလီယမ်တို့ ပါဝင်ကြသောကြောင့်ဖြစ်သည်။ နေအဖွဲ့အစည်းတွင် ဓာတ်ငွေ့ဂြိုဟ်ဘီလူးနှစ်ခု ပါဝင်သည်။ ဂျူပီတာ (ကြာသပတေးဂြိုဟ်) နှင့် စေတန် (စနေဂြိုဟ်) တို့ဖြစ်ကြသည်။ အခြားဂြိုဟ်ဘီလူးနှစ်ခု ယူရေးနပ်စ်ဂြိုဟ်နှင့် နက်ပကျွန်းဂြိုဟ်တို့မှာ ဓာတ်ငွေ့ဂြိုဟ်များမဟုတ်ဘဲ ရေခဲဂြိုဟ်ဘီလူးများဖြစ်ကြသည်။ များစွာသော နေအဖွဲ့အစည်းပြင်ပ ဓာတ်ငွေ့ဂြိုဟ်ဘီလူးများတွင် ထပ်တူကျသော ဂြိုဟ်ပတ်လမ်းများရှိကြသည်။ ကမ္ဘာမြေ ဒြပ်ထုထက် ၁၀ဆကျော်လျှင် ဂြိုဟ်ဘီလူးများဟုသတ်မှတ်သည်။ ဒြပ်ထုနည်းပါးသော ဓာတ်ငွေ့ဂြိုဟ်များကို  "ဓာတ်ငွေ့ဂြိုဟ်ပုများ"ဟု ခေါ်သည်။ ဂျူပီတာနှင့် စေတန်ဂြိုဟ်တို့တွင် ဟိုက်ဒရိုဂျင်နှင့် ဟီလီယမ် အဓိကပါဝင်ပြီး ဒြပ်ထု၏ ၃-၁၃ ရာခိုင်နှုန်းကြား ရှိသည်။ ပင်မအူတိုင်တွင် ကျောက်သားများဖြင့်ဖွဲ့စည်းပြီး အလယ်လွှာတွင် သတ္တုဆန်သော အရည်ဟိုက်ဒရိုဂျင်ဖြင့် ဝန်းရံထားကာ အပြင်ဘက်ကျသောအလွှာကို ဖိသိပ်ထားသော မော်လီကျူလာ ဟိုက်ဒရိုဂျင်ဖြင့် ဖုံးလွှမ်းထားသည်။ အပြင်ဘက်အကျဆုံး ဟိုက်ဒရိုဂျင်လေထုတွင် မြင်နိုင်သောတိမ်တိုက်များ၊ ရေနှင့် အမိုးနီးယားတို့ ပါဝင်သည်။ သတ္တုဆန်သော ဟိုက်ဒရိုဂျင်အလွှာဆိုသည်မှာ ဓာတ်ငွေ့ဂြိုဟ်ဘီလူးတိုင်းအတွက် ရည်ရွယ်ပြီး မြင့်မားသောလေထုဖိအားကြောင့် ဟိုက်ဒရိုဂျင်များကို လျှပ်ကူးပစ္စည်းအဖြစ် ပြောင်းပေးသောကြောင့်ဖြစ်သည်။ အပူချိန် ၂၀၀၀၀ ကယ်လ်ဗင်၌ ဓာတ်ငွေ့ဂြိုဟ်ဘီလူးများ၏ ပင်မအူတိုင်တွင် လေးလံသောဒြပ်စင်များ တည်ရှိသည်ဟု ယုံကြည်ရပြီး ယင်းတို့၏ ဂုဏ်သတ္တိများကို အပြည့်အဝ နားမလည်သေးပေ။ ဂျူပီတာဂြိုဟ်ထက် ဒြပ်ထု ၁၃ ဆ ပိုမိုနည်းသော ကြယ်ပုညိုများနှင့်) ဓာတ်ငွေ့ဂြိုဟ်ဘီလူးများ၏ ခြားနားချက်ကို အပြန်အလှန်ဆွေးနွေးကြသည်။ လေ့လာမှုတခုအရ ကြယ်ပုညိုများသည် ယင်းတို့၏ သမိုင်းကာလတခုတွင် နယူကလိယား ဖျူးရှင်းဖြစ်စဉ်နှင့် ကြုံတွေ့ခဲ့ကြသည်ဟုဆိုသည်။

## အခြားကြည့်ရန် 
* နေအဖွဲ့အစည်း

## ကိုးကား
နံချပ်ကူ

နံချပ်ကူကို အင်္ဂလိပ်ဘာသာဖြင့် Nunchaku ဟု ခေါ်သည်။ နံချပ်ကူ သည် အိုကီနာဝါကျွန်းသားတို့၏ ရိုးရာလက်နက်ဖြစ်သည်။ တုတ်နှစ်ချောင်း၏ အဖျားတစ်ဖက်စီကို တိုသော ကြိုးဖြင့် ဖြစ်စေ၊ သံကြိုးဖြင့် ဖြစ်စေ ဆက်ထားသည်။ မျက်မှောက်ခေတ်တွင် ကွန်ဖူးရုပ်ရှင်မင်းသား ဘရုစ်လီကြောင့် လူသိများလာသည်။
ပက်ထရိုးနက်စ် တာဝါ

**ပက္တရိုးနက်စ် တာဝါ** သို့ **ပက္တရိုးနက်စ် အမြွှာတာဝါ**သည် မလေးရှားနိုင်ငံ ကွာလာလမ်ပူမြို့တွင် တည်ရှိပြီး၊ ၎င်းကို မလေးဘာသာဖြင့် မနာရာ ပက္တရိုးနက်စ် ဟုခေါ်ဆိုကြသည်။ ကမ္ဘာ့အမြင့်ဆုံး အဆောက်အဦးအဖြစ် ၁၉၉၈ ခုနှစ်မှ ၂၀၀၄ခုနှစ်အထိ ဗိုလ်စွဲခဲ့သော်လည်း၊ ထိုင်ပေ ၁၀၁ ဆောက်ပြီးသောအခါတွင် ကမ္ဘာ့အမြင့်ဆုံးအမည်မှ ဆင်းသက်ပေးခဲ့ရသည်။  ၎င်းသည် ကွာလာလမ်ပူမြို့တော်၏ ပြယုဒ်အင်္ဂါတရပ်ဖြစ်ကာ အနီးတွင် ကွာလာလမ်ပူတာဝါ ဆိုသည့် မျှော်စင်သီးသန့်တစ်ခု ရှိသည်။
## ကိုးကား
ကဏ္ဍ:မလေးရှားနိုင်ငံရှိ မျှော်စင်များ
ဂျွန် စီနာ

John Cena သည် အမေရိကန်တွင် နာမည်ကျော်ကြားသော နပန်းသမားကြီး တစ်ဦးဖြစ်သည်။ သူ၏ မွေးနေ့သက္ကရာဇ်မှာ April 23, 1977 ဖြစ်ပြီး West NewBury မှာ မွေးဖွားခဲ့သည်။ အရပ်အားဖြင့် 6.1 ft ခြောက်ပေနဲ့ တစ်လက်မ ရှိပြီး သူ၏ နာမည်အပြည့်အစုံမှာ John Fleix Anthony Cena ဖြစ်သည် ခုလက်ရှိ မိန်းမနာမည်မှာ Elizabeth Huberdeau ဖြစ်သည်။
သူဇာတ်ဆောင်ထားသော ရုပ်ရှင်များလဲ ရှိသည်။ The Marine / 12 Rounds / Legendary /The Reunion တို့ဖြစ်သည်။

## ကိုးကား
အာကာသလွန်းပျံ

**အာကာသလွန်းပျံ** သည် ကမ္ဘာပတ်လမ်းအနိမ့်သို့သွားရောက်ရန် အမေရိကန်ပြည်ထောင်စု အမျိုးသား အာကာသနှင့် လေကြောင်း ဦးစီးဌာန (နာဆာ)က အသုံးပြုသော  တစ်စိတ်တပိုင်း ပြန်လည်အသုံးပြုနိုင်သည့် ယာဉ်ဖြစ်သည်။ 

အဓိကတာဝန်များမှာ မရေမတွက်နိုင်သောဂြိုဟ်တုများ ကမ္ဘာပတ်လမ်းကြောင်းပေါ်သို့ပို့လွှတ်ခြင်း၊ ဂြိုဟ်သွားယာဉ်များလွှတ်ခြင်း၊ ဟပ်ဘယ် အာကာသ တယ်လီစကုပ်လွှတ်တင်ခြင်း၊ အာကာသသိပ္ပံစမ်းသပ်မှုများပြုလုပ်ခြင်း၊ နိုင်ငံတကာ အာကာသ စခန်းဆောက်လုပ်ခြင်းနှင့်ထောက်ပံ့မှုပြုခြင်းတို့ဖြစ်သည်။ အဓိကအစိတ်အပိုင်းများမှာ  ကမ္ဘာပတ်ယာဉ်၊ တွန်းအားပေးဒုံးပျံ၊ ပြင်ပလောင်စာကန်၊ ကုန်များနှင့်အထောက်အကူပြုပစ္စည်းများပါဝင်သည်။ ကမ္ဘာပတ်ယာဉ်ငါးစင်းတည်ဆောက်ခဲ့ပြီး နှစ်စင်းမှာမတော်မဆဖြစ်မှုကြောင့်ပျက်စီးခဲ့သည်။

## မိတ်ဆက်
အာကာသလွန်းပျံသည် တစ်ကြိမ်ထက်ပိုပြီး ပြန်လည်အသုံးပြုနိုင်သောယာဉ်ဖြစ်သည်။

## ကိုးကား
ပရိုတွန်ဒုံးပျံ

.
ပရိုတွန် ဒုံးပျံ ဆိုသည်မှာ စီးပွားဖြစ်သုံး နှင့် ရုရှားအစိုးရ၏ အာကာသ ပရော့ဂျက်များတွင် အသုံးပြုသော ဒုံးပျံ တစ်မျိုး ဖြစ်သည်။ ပထမဆုံး ပရိုတွန် ဒုံးပျံကို ၁၉၆၅ ခုနှစ်တွင် စတင် လွှတ်တင်ခဲ့သည်။ အသစ် ထပ်မံ ပြုပြင် ထားသော ဒုံးပျံများကို ၂၀၁၅  တိုင်အောင် အသုံးပြုဆဲ ဖြစ်သည်။
ဟော့ဘစ် - မျှော်လင့် မထားသော ခရီးစဉ် (ရုပ်ရှင်)

**ဟော့ဘစ် - မျှော်လင့် မထားသော ခရီးစဉ်** () သည် ၂၀၁၂ ခုနှစ်တွင် ရုံတင်သည့် ဒါရိုက်တာ ပီတာ ဂျက်ဆန် (Peter Jackson) ၏ ထူးခြားဆန်းပြား စိတ်ကူးယဉ်ဆန်ဆန် စွန့်စားခန်း ရုပ်ရှင် ဇာတ်ကားဖြစ်သည်။ ယင်းရုပ်ရှင်သည်လည်း ဟော့ဘစ်ရုပ်ရှင် ၃ ကားတွဲ၏ ပထမဦးဆုံး ဇာတ်ကား ဖြစ်သည်။ ဒုတိယတွဲနှင့် တတိယတွဲတို့ကို ၂၀၁၃ ခုနှစ်နှင့် ၂၀၁၄ ခုနှစ်တို့တွင် အသီးသီး ဖြန့်ချိရန် စီစဉ်ထားသည်။ လက်စွပ်များ၏ အရှင်သခင် (The Lord of the Rings) ဇာတ်ကားများ၏ ရှေ့ဖြစ်ဇာတ်လမ်းတွဲများ ဖြစ်သည်။

## ကိုးကား
၈၈ မျိုးဆက် ကျောင်းသားများ

**၈၈ မျိုးဆက် ကျောင်းသားများ** ဆိုသည်မှာ မြန်မာစစ်အစိုးရအား ဆန့်ကျင်၍ မြန်မာနိုင်ငံတွင် ဒီမိုကရေစီရရှိရန် လှုပ်ရှားဆောင်ရွက်ကြသည့် အဖွဲ့ဖြစ်သည်။ အဖွဲ့ဝင်များမှာ အများအားဖြင့် စစ်အစိုးရမှ လျပ်စစ်မီဒီယာ အက်ဥပဒေ သို့ တရားမဝင် အဖွဲ့အစည်းတည်ထောင်သည်ဆိုကာ ထောင်ဒဏ်ချမှတ်ခံကြရသည်။ နိုင်ငံတကာ အဖွဲ့အစည်းများမှ ၎င်းအဖွဲ့ဝင်များ ထောင်ဒဏ်ချမှတ်ခံရမှုအပေါ် ဝေဖန်ပြစ်တင်လျက်ရှိပြီး၊ စစ်အစိုးရမှ ချွင်းချက်မရှိ ပြန်လည်လွှတ်ပေးရန် တောင်းဆိုခဲ့ကြပြီး၊ ၎င်းတို့ကို နိုင်ငံရေးအကျဉ်းသားဟူ၍ အသိအမှတ်ပြုကြသည်။

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
အင်္ဂါဂြိုဟ်စူးစမ်းရေးယာဉ်

**အင်္ဂါဂြိုဟ်စူးစမ်းရေးယာဉ်**မှာ အမေရိကန် အာကာသယာဉ် ဖြစ်ပြီး ၁၉၉၇ ခုနှစ်တွင် အင်္ဂါဂြိုဟ်၏ မျက်နှာပြင် ပေါ်သို့ ဆင်းသက်နိုင်ခဲ့သည်။ ထိုယာဉ်တွင် ဂြိုဟ်ဆင်းယာဉ် နှင့် ၂၃ ပေါင်မျှ ရှိသော ဘီးတပ်ထားသော စက်ရုပ် ဂြိုဟ်သွားယာဉ် ဆိုဂျွန်နာတို့ ပါဝင်ကြသည်။

၁၉၉၆ ဒီဇင်ဘာ ၄တွင် နာဆာမှ လွှတ်တင်ခဲ့ပြီး ၁၉၉၇ ဇူလိုင်လ ၄ ရက်တွင် ဆင်းသက်နိုင်ခဲ့သည်။ ထိုအာကာသ လေ့လာရေး အစီအစဉ်တွင် အင်္ဂါဂြိုဟ်၏ လေထု၊ ရာသီဥတု၊ ဘူမိဗေဓ နှင့် ကျောက်တုံး နှင့် မြေသားတို့တွင် ပါဝင်သော အချိုးအစားတို့ကို ခွဲခြမ်းစိတ်ဖြာနိုင်မည့် သိပ္ပံကိရိယာများ ပါဝင်သွားခဲ့သည်။

## ကိုးကား
ချန်ဒရာယန် ၁ အာကာသယာဉ်

ချန်ဒရာယန်-၁ အာကာသယာဉ် သည် အိန္ဒိယနိုင်ငံမှ ပထမဆုံး လွှတ်တင်သော စီးနင်းသူမဲ့ လကမ္ဘာ စူးစမ်းလေ့လာရေး အာကာသယာဉ် ဖြစ်သည်။ ထိုအာကာသယာဉ်အား အိန္ဒိယ အာကာသ သုတေသန အဖွဲ့မှ ၂၀၀၈ ခုနှစ် အောက်တိုဘာလတွင် လွှတ်တင်ခဲ့ပြီး ၂၀၀၉ ခုနှစ် ဩဂုတ်လ အထိ အသုံးပြုခဲ့သည်။ ထိုအာကာသ လေ့လာရေး အစီအစဉ်တွင် လကမ္ဘာကို ပတ်မည့် အစီအစဉ်နှင့် လပေါ်သို့ ဆင်းသက်မည့် အစီအစဉ်တို့ ပါရှိသည်။ အိန္ဒိယနိုင်ငံ ချနိုင်းမြို့ မြောက်ဘက် ၈၀ ကီလိုမီတာ အကွာရှိ အန်ဒရာ ပရာဒက်ရှ် ပြည်နယ်၊ နယ်လို ခရိုင်၊ ဆရီ ဟရီကိုတာရှိ ဆာတစ်ရှ် ဒါရ်ဝမ် အာကာသ စခန်းမှ ၂၀၀၈ ခုနှစ် အောက်တိုဘာ ၂၂ တွင် လွှတ်တင်ခဲ့ခြင်း ဖြစ်သည်။ အိန္ဒိယနိုင်ငံ၏ ဝန်ကြီးချုပ်ဟောင်း ဖြစ်သော ဗီဂျေပီးရ် က ၂၀၀၃ ခုနှစ် ဩဂုတ်လ ၁၅ ရက် လွတ်လပ်ရေးနေ့ မိန့်ခွန်းတွင် စတင်ကြေညာခဲ့ခြင်း ဖြစ်သည်။ ထိုလေ့လာရေး အစီအစဉ်သည် အိန္ဒိယနိုင်ငံ၏ အာကာသ အစီအစဉ်အတွက် အဓိက အောင်မြင်မှု ပင် ဖြစ်ပြီး အိန္ဒိယနိုင်ငံ အနေနှင့် မိမိတို့ ကိုယ်ပိုင် နည်းပညာကို အသုံးပြုပြီး လကမ္ဘာကို လေ့လာစူးစမ်း နိုင်ခဲ့ခြင်း ဖြစ်သည်။ အာကာသယာဉ်သည် လကမ္ဘာ၏ ပတ်လမ်းကြောင်း အတွင်းသို့ ၂၀၀၈ ခုနှစ် နိုဝင်ဘာလ ၈ ရက်နေ့တွင် အောင်မြင်စွာ ထည့်သွင်း ဝင်ရောက်နိုင်ခဲ့သည်။

၂၀၀၈ ခုနှစ် နိုဝင်ဘာ ၁၄ ရက်တွင် ချန်ဒရာယန် လပတ်ယာဉ်မှ လကမ္ဘာသို့ ဆင်းသက်မည့် စူးစမ်းလေ့လာရေးယာဉ်ကို  ည ၈ နာရီ ၆ မိနစ် အချိန်တွင်  ခွဲထုတ်ခဲ့ပြီးတောင်ဝင်ရိုးစွန်းအား ချုပ်ထိန်း ဆင်းသက်နိုင်ခဲ့ကာ အိန္ဒိယ နိုင်ငံ အနေနှင့် လကမ္ဘာသို့ စတုတ္ထမြောက် အလံ စိုက်ထူနိုင်သော နိုင်ငံ အဖြစ် မှတ်တမ်းတင်နိုင်ခဲ့သည်။ စူးစမ်းလေ့လာရေးယာဉ်သည် ည ၈ နာရီ ၃၁ မိနစ် အချိန်အတွင် ရှက်ကယ်တန် မီးတောင်ဝ အနီးတွင် မြေကြီးဖြင့် ထိ ခဲ့ပြီး လကမ္ဘာပေါ်ရှိ ရေခဲအား လေ့လာဆန်းစစ်နိုင်ရန် မြေအောက်မှ မြေသားတို့အား ထိုးထုတ်နိုင်ခဲ့သည်။

ထိုစီမံကိန်း၏ ခန့်မှန်း ကုန်ကျစရိတ်မှာ အိန္ဒိယ ရူပီး ၃.၈၆ ဘီလီယံ (အမေရိကန် ဒေါ်လာ ၆၄ သန်း) ဖြစ်သည်။အဝေးရောက်စနစ်ဖြင့် အာရုံခံ စမ်းသပ်နိုင်သော လကမ္ဘာ စူးစမ်းရေး ဂြိုဟ်တုမှာ လွှတ်တင်ချိန်တွင် ၁,၃၈၀ ကီလိုဂရမ် (၃,၀၄၂ ပေါင်) အလေးချိန် ရှိခဲ့ပြီး လပတ်လမ်းကြောင်း အတွင်း ဝင်ရောက်ချိန်တွင် ၆၇၅ ကီလိုဂရမ် (၁,၄၈၈ ပေါင်) အလေးချိန် ရှိခဲ့သည်။ ထိုယာဉ်ပေါ်တွင် မျက်စိဖြင့် မြင်နိုင်သည့် ကြိမ်နှုန်း၊ အိတ်ဇ်ရေး အနိမ့် အမြင့် ကြိမ်နှုန်း စသည်တို့ကို အာရုံခံ စမ်းသပ်နိုင်သော ကိရိယာများ ပါဝင်သည်။ ၂ နှစ်တာ ကာလအတွင်း ထို အာကာသယာဉ်သည် လကမ္ဘာ၏ မျက်နှာပြင်ကို လေ့လာ၍ လကမ္ဘာ တစ်ခုလုံးရှိ ဓာတုဗေဒ လက္ခဏာများ နှင့် သုံးဘက်မြင် မြေမျက်နှာသွင်ပြင် ပုံကို ရရှိနိုင်ရန် ရည်ရွယ်သည်။ ဝင်ရိုးစွန်းဒေသများမှာ ရေခဲရှိနိုင်သဖြင့် အထူးပြု လေ့လာသော ဒေသများ ဖြစ်သည်။

ကြယ်နှင့် သက်ဆိုင်သော အာရုံခံ ကိရိယာများ နှင့် အပူချိန်မှ ကာကွယ်နိုင်မှု အားနည်းခြင်း စသည့် နည်းပညာ အခက်အခဲများကို ကြုံတွေ့ပြီးနောက် ချန်ဒရာယန် အာကာသယာဉ်သည် ၂၀၀၉ ခုနှစ် ဩဂုတ်လ ၂၉ ရက် မနက် ၁ နာရီ ၃၀ အချိန်တွင် ချန်ဒရာယန် အာကာသယာဉ်မှ ရေဒီယိုလှိုင်းများ ထုတ်လွှင့်မှု ရပ်ဆိုင်း သွားခဲ့သည်။ မကြာမီ အချိန်အတွင် အိန္ဒိယ အာကာသ သုတေသန အဖွဲ့မှ အစီအစဉ် ပြီးမြောက်ကြောင်း ကြေညာခဲ့သည်။ အာကာသယာဉ်မှာ ၂ နှစ်ကြာမျှ အသုံးပြုရန် ရည်ရွယ်သော်လည်း ၃၁၂ ရက်သာ အသုံးပြုနိုင်ခဲ့သည်။ သို့သော် ရည်ရွယ်ချက်များ၏ ၉၅ ရာခိုင်နှုန်း ပြီးမြောက် အောင်မြင်ခဲ့သည်။ အစီအစဉ်၏ အောင်မြင်မှုများ ထဲတွင် လကမ္ဘာ၏ မြေသားထဲမှ ရေမော်လီကျူးများ ပျံ့နှံ့ ပါဝင်နေမှုကို ရှာဖွေတွေ့ရှိ နိုင်ခဲ့ခြင်းပင် ဖြစ်သည်။

## ကိုးကား
ကဏ္ဍ:လကမ္ဘာသို့ စေလွှတ်မှုများ
ကာစီနီ-ဟိုင်ဂင်အာကာသယာဉ်

**ကာစီနီ-ဟိုင်ဂင်** အာကာသယာဉ်မှာ စနေဂြိုဟ်သို့ စေလွှတ်သော နာဆာ၊ ဥရောပ အာကာသ အေဂျင်စီနှင့် အီတလီ အာကာသ အေဂျင်စီတို့မှ ပူးပေါင်းဆောင်ရွက်ထားသည့် အာကာသယာဉ် ဖြစ်သည်။ ယင်းသည် စနေဂြိုဟ်နှင့် ဂြိုဟ်ရံလများကို လေ့လာရန် စေလွှတ်ခြင်းဖြစ်သည်။ ကာစီနီသည် စနေဂြိုဟ်သို့ စေလွှတ်သည့် အာကာသယာဉ်များတွင် စတုတ္ထမြောက်ဖြစ်သည်။

## ကိုးကား
ကဏ္ဍ:ဂျူပီတာဂြိုဟ်သို့ စေလွှတ်မှုများ
ကဏ္ဍ:စနေဂြိုဟ်သို့ စေလွှတ်မှုများ
ဘွန်ဇိုင်းပင်

at the United States National Arboretum]]ဘွန်ဇိုင်းပင် (သို့) သက်ကြီးပုပင်များ ကိုမျက်မှောက်ကာလတွင် ကမ္ဘာတစ်လွှားမှ သစ်ပင်ပန်းပင်ဝါသနာရှင်များသည် ဘွန်ဇိုင်းပင် (Bonsai) စိုက်ပျိုးခြင်းကိုအာရုံစိုက်လာကြသည်။ ဘွန်ဇိုင်းပင် (ခေါ်) သက်ကြီးပုပင်များ (သို့) သစ်ကျုံ့ပင်များကို စိုက်ပျိုးရာတွင် ကျယ်ဝန်းသောမြေနေရာမလိုအပ်ဘဲ သေးငယ်သောပန်းအိုလေးထဲများတွင် အလွယ်တကူ အဆင်ပြေစွာစိုက်ပျိုးနိုင်သည်။ ပန်းပင်နှစ်သက်မြတ်နိုးသူ ဝါသနာရှင်များအနေဖြင့် မိမိကရိကထခံပြီး နေ့စဉ်ပြုလုပ်စောင့်ရှောက်ဖန်တီးပုံသွင်းထားသော ဘွန်ဇိုင်းပင်ကလေးများကို ဂုဏ်ယူစွာဖြင့် ပီတိဖြာကြည်နူးနိုင်သောကြောင့် ဘွန်ဇိုင်းစိုက်ပျိုးခြင်းသည် စိတ်ကိုကြည်လင်လန်းဆန်းစေပြီး အပန်းပြေနိုင်သော ဝါသနာဘာဂီတစ်ရပ်လည်းဖြစ်သည်။ ဘွန်ဇိုင်းဆိုသည်မှာ ဂျပန် ဝေါဟာရဖြစ်ပြီး (Bon) ဆိုသည်မှာ ဇောက်တိမ်သောအိုးပြားပြားဟုလည်းကောင်း၊ (Sai) ဆိုသည်မှာ ရှင်သန်နေသောအပင်ကလေးဟု အဓိပ္ပာယ်ရသည်။ တိမ်သောအိုးပြားပြားတွင်အသက်ရှင်နေသောအပင်ငယ်လေးဟုအဓိပ္ပာယ်ရသည်။ ဘွန်ဇိုင်းဆိုသည်မှာ ဂရုတစိုက်ပြုစုစောင့်ရှောက်စိုက်ပျိုးရသောအတတ်ပညာဖြစ်သည်။ အချို့ကပန်းအိုးဖြင့် စိုက်ပျိုးထားသောဘွန်ဇိုင်းပင်ကလေးများကို စွဲစွဲလမ်းလမ်း အမြတ်တနိုးတန်ဖိုးထားပြီး ဂရုတစိုက် ကရိကထခံပြီးပြုစုစောင့်ရှောက်ဖန်တီးပုံသွင်းရသော အတတ်ပညာဟုအနက်အဓိပ္ပာယ်ဖွင့်ဆိုကြသည်။

## ဘွန်ဇိုင်း ရာဇဝင် 
တရုတ်ပြည်မှ ဂျပန်နိုင်ငံသို့စတင်ပျံ့နှံ့လာရောက်ခြင်းဖြစ်သည်။ သို့ရာတွင် မည်သည့်အချိန်ကဘွန်ဇိုင်းရိုးရာဓလေ့ ဂျပန်နိုင်ငံသို့ ရောက်ရှိလာခဲ့သည်ကို တိတိကျကျမသိရှိရပေ။

**သမိုင်းကြောင်းအရ ပန်းအိုးဖြင့် သစ်ပင်စိုက်ပျိုးခြင်းအစပထမဖြစ်ကြောင်းအဆိုရှိခဲ့သည်**။ အိုးထဲတွင်သစ်ပင်စိုက်ပျိုးမှုများ ပေါ်ပေါက်ခဲ့ပြီးနောက် နှစ်ပေါင်း ၂၀၀ခန့်အကြာအေဒီ ၆ရာစုနှစ်ခန့်တွင် ဘွန်ဇိုင်းပင်ကလေးများစိုက်ပျိုးမှုသည် တရုတ်ပြည်တွင်အစပြုပေါ်ပေါက်ခဲ့သည်။ လူတို့သည် ကျောက်တောင်ကျောက်သားမျက်မှာပြင်များပေါ်တွင် သဘာဝအတိုင်းပေါက်နေကြသည့် အရွယ်အစားသေးငယ်သောအပင်များကို တွေ့ရှိခဲ့ကြသည်။ အရွယ်အစားအားဖြင့်သေးငယ်သော်လည်းသဘာဝအတိုင်းရာသီအလိုက် ဖူးပွင့်သီးပွင့်နေသောအပင်ကလေးများဖြစ်ကြရာ နှစ်သက်သဘောကြသဖြင့်တူးဆွယူငင်လာကြပြီးနေအိမ်များရှိ အိုးထဲတွင်စိုက်ပျိုးကြသည်။ တန်မင်းဆက် (၆၁၈-၉၀၆) လက်ထက်ပန်းချီကားများတွင် ထင်းရှူးပင်များ၊ အုန်းထန်းအနွယ်ဝင်အပင်များ၊ ဝါးပင်များကိုပန်းအိုးထဲတွင်စိုက်ပျိုးထားသော ပုံများကို အစောဆုံးတွေ့ရှိရသည်အထောက်အထားများတွေ့ရှိရသည်။ ဂျပန်လူမျိုးတို့သည် သဘာဝအတိုင်းပေါက်နေသောအပင်များကို အပင်ငယ်ပုံစုံကလေးများနှင့် တူအောင်ဖန်တီးစိုက်ပျိုးခဲ့ကြရာသဘာဝအပင်ငယ်လေးများထက် ရူချင်စဖွယ်ပိုကောင်းလှပေသည်။

## ကိုကူဂါဝါးခေတ် 
ကိုကူဂါဝါး (Tokugawa) ခေတ် (၁၆၀၀) တွင်သံကျုံ့ပင်ကလေးများ သို့မဟုတ် သက်ကြီးပုပင်များဟုခေါ်သောဘွန်ဇိုင်းပင်လေးများ ဖန်တီးမှုအတတ်ပညာအတွက် နည်းစနစ်ဥပဒေအသစ်များ ပေါ်ထွန်းလာခဲ့ပြီးဘွန်ဇိုင်းပညာရှင်များနှင့် ဘွန်ဇိုင်းပင်စိုက်ပျိုးမှုအတတ်ပညာသင်ကြားပေးသည့်ကျောင်းများလည်း ပေါ်ပေါက်ခဲ့သည်။

## ကမာကူရာခေတ် 
ကမာကူရာခေတ် (၁၁၈၅-၁၃၃၃) ကဘွန်းဇိုင်းရိုးရာဓလေ့စတင်အမြစ်တွယ်ခဲ့ဟန်တူသည်။ ဘွန်ဇိုင်းပင်ကလေးများကိုကျောက်ဆောင်အောက်တွင် တွယ်ကပ်ပေါက်နေဟန်ကိုလှပစွာသရုပ်ဖော်ရေးဆွဲထားသောပုံများကို "ကာဆူဂါဂွန်ဂင်ကင်တီအီမာကီ" ရုပ်ပုံပုရပိုက်များတွေ့နိုင်သည်။ ထိုကမာကူရာခေတ်က စာပေများတွင်လည်း ဘွန်ဇိုင်းအကြောင်းရေးသားထားသည်များကိုလည်းတွေ့ရှိရည်။

## အကိုးအကား 
* Bonsai, A World In Miniature by Junsan Yamamoto
* မြင့်ဇော်ဟိန်း၏ "ဘွန်ဇိုင်းစိုက်ပျိုးနည်းနှင့် ပြုစုနည်း"
* မြန်မာ သုတစွယ်စုံ (၂၀၀၇)


ကဏ္ဍ:သစ်ပင်များ
ကဏ္ဍ:သစ်သီးဝလံပန်းမန်နှင့် ဥယျာဉ်စိုက်ပျိုးခြင်း
သိုးရော်ဖ် ရွပ်ဖ်တို အောက်မေ့ဖွယ်ဆု

ရဖ်တိုဖောင်ဒေးရှင်းမှ ဆုများကို ၁၉၈၇ နှစ်မှစ၍ စတင်ပေးအပ်ခဲ့ပြီး၊ နှစ်စဉ် လူ့အခွင့်အရေးလုပ်ဆောင်သူများ နှင့် ဒီမိုကရေစီအရေးအတွက် ဆောင်ရွက်နေသူများအတွက် လူ့အခွင့်အရေး ရွပ်ဖ်တိုဆုဟူ၍ စတင်ခဲ့သည်။ ထိုဆုသည် နော်ဝေနိုင်ငံ ဘာဂန်မြို့ရှိ စီးပွားရေးကျောင်း၌ စီးပွားရေး သမိုင်း ပါမောက္ခဖြစ်သူ သိုးရော်ဖ် ရဖ်တိုဆိုသူအား ဂုဏ်ပြုထားခြင်းဖြစ်သည်။ ပါမောက္ခရွပ်ဖ်တိုသည် သူ၏ဘဝတလျှောက် အထူးသဖြင့် ဥရောပအရှေ့ပိုင်း၌ ဒီမိုကရေစီနှင့် လူ့အခွင့်အရေးများ တိုးပွားရရှိစေရန် အင်တိုက်အားတိုက် အသုံးချခဲ့သူတစ်ဦးဖြစ်သည်။

## အဖွဲ့အစည်း
## သမိုင်း
## ဂုဏ်ပြုပွဲ
## ရွေးချယ်ခြင်း
## ဆုရရှိခဲ့သူများ
## ကိုးကား
အဏုဇီဝဗေဒ

streaked with microorganisms]]
**အဏုဇီဝဗေဒ** (; ရှေးဟောင်းဂရိဘာသာစကား , *mīkros*, "သေးငယ်သော"; , *bios*, "သက်ရှိ"; နှင့် , *-logia* မှ) သည် အဏုကြည့်မှန်ဘီလူးဖြင့်သာ တွေ့နိုင်သော သက်ရှိရုပ်စုများကို လေ့လာသည့် ပညာရပ်ဖြစ်သည်။ အဏုဇီဝဗေဒတွင် ရောဂါပိုးမွှားဗေဒ (virology) ၊ မှိုဗေဒ (mycology) ၊ ကပ်ပါးကောင်ဗေဒ (parasitology) နှင့် ဘက်တီးရီးယားဗေဒ (bacteriology) အစရှိသော ဘာသာရပ်ခွဲများစွာ ပါဝင်သည်။သက်ရှိတို့၏သေးငယ်ုံးသောအစိတ်အပိုင်းအားလေ့လာခြင်းပင်ဖြစ်သည်။
ဗွိုင်ယေဂျာ ၂ အာကာသယာဉ်

**ဗွိုင်ယေဂျာ ၂ အာကာသယာဉ်** () သည် နာဆာ အဖွဲ့မှ ဂျူပီတာဂြိုဟ်၊ စနေဂြိုဟ်၊ ယူရေးနပ်စ်ဂြိုဟ်နှင့် နက်ပကျွန်းဂြိုဟ်တို့ကို လေ့လာရန် အသုံးပြုသော အာကာသယာဉ် ဖြစ်သည်။ ယခုအချိန်တိုင်အောင် ယူရေးနပ်စ်ဂြိုဟ်နှင့် နက်ပကျွန်းဂြိုဟ်တို့တိုင်အောင် သွားရောက်သော တစ်စင်းတည်းသော အာကာသယာဉ် ဖြစ်သည်။ ထို့ကြောင့် ထိုဂြိုဟ် နှစ်ခုနှင့် ဆက်စပ်သော ပုံအများစုမှာ ထိုအာကာသယာဉ်မှ ပေးပို့ခဲ့သော ပုံများပင်ဖြစ်သည်။ ထိုယာဉ်သည် ညီအစ်မယာဉ် ဗွိုင်ယေဂျာ ၁ အာကာသယာဉ် နှင့် တစ်ပုံစံတည်းပင် ဖြစ်သည်။ ထိုအာကာသယာဉ်သည် လက်ရှိတွင် နေအဖွဲ့အစည်းမှ ဝေးရာသို့ ရွေ့လျားနေပြီး နေအဖွဲ့အစည်း အပြင်ဘက်ပိုင်းသို့ ဦးတည် သွားလာလျက် ရှိသည်။ ၂ဝ၁၅ ခုနှစ် ဧပရယ်လအရ ယာဉ်သည် နေမှ ၁ဝ၈ AU (၁.၆၂×၁ဝ၁ဝ ကီလိုမီတာ) အကွာတွင် ရောက်နေသည်။

ဗွိုင်ယေဂျာ၂ အာကာသယာဉ်ကို ၁၉၇၇၊ ဩဂုတ်လ ၂၀ ရက်တွင် လွှတ်တင် ခဲ့သည်။ ဗွိုင်ယေဂျာ ၂ အာကာသယာဉ်သည် မည်သည့်ကြယ်ကိုမှ ဦးတည်ပြီး စေလွှတ်ခဲ့သည် မဟုတ်ပေ။ သို့သော်လည်း နှစ်ပေါင်း ၄ဝဝဝဝ ကြာလျင် ယင်းသည် အလင်းနှစ် ၁.၇ အကွာသို့ ရောက်ရှိမည်ဖြစ်သည်။ အကယ်၍ စက်ပစ္စည်းကောင်းမွန်နေပါက ဗွိုင်ယေဂျာ ၂ အာကာသယာဉ်သည် အလင်းနှစ် ၄.၃ အကွာမှ ဆိုင်ရပ်စ်ကြယ်သို့ နှစ်ပေါင်း ၂၉၆ဝဝဝ အကြာတွင် ရောက်ရှိမည်ဖြစ်သည်။ ဗွိုင်ယေဂျာ ၂ အာကာသယာဉ်သည် သက္ကရာဇ် ၂ဝ၂၅ ခုနှစ်အထိ အားပျော့သော ရေဒီယိုဆက်သွယ်မှုကို ထုတ်ပေးနေအုံးမည်ဟု မျော်လင့်ရသည်။ ထိုနောက်ပိုင်းတွင်ကား လုံလောက်သော လျှပ်စစ်စွမ်းအင်များ ထုတ်ပေးနိုင်တော့မည်မဟုတ်ပါ။ 

ဗွိုင်ယေဂျာ ၁ နှင့် ဗွိုင်ယေဂျာ ၂ အာကာသယာဉ် နှစ်စင်းစလုံးတွင် ကမ္ဘာပေါ်ရှိ သက်ရှိတို့၏ ပုံများ နှင့် အသံများကို ထည့်သွင်းထားသော ရွှေဓာတ်ပြား တစ်ချပ်စီ ပါရှိသည်။ ထို့ပြင် ဘာသာစကားပေါင်း အမျိုး ၅ဝ ကျော် ထည့်သွင်းထားပြီး ကမ္ဘာမြေတည်နေရာအား ဖော်ပြထားသည်။ ထိုဓာတ်ပြားများကို ဂြိုဟ်သားများနှင့် ဆက်သွယ်နိုင်ရန် ရည်ရွယ်၍ ထည့်သွင်းခဲ့ခြင်း ဖြစ်သည်။

## အခြား ကြည့်ရန်
*ဗွိုင်ယေဂျာ ၁ အာကာသယာဉ်
*နာဆာ

## ကိုးကား
ကဏ္ဍ:ဂျူပီတာဂြိုဟ်သို့ စေလွှတ်မှုများ
ဟေလီယိုစဖီးယား

|-
|
* **ထိပ်**: ကြယ်တာရာကြားခံနယ်သို့ဖြတ်သန်းသွားသော ဟေလီယိုစဖီးယား၏ဇယား:
* **အလယ်**: water running into a sink as an analogy for the heliosphere and its different zones (left) and *Voyager* measuring a drop of the solar wind's high-energy particles at the termination shock (right)
* **အောက်**: နေအဖွဲ့အစည်း ၏ အရွယ်အစားနှင့် *ဗွိုင်ယေဂျာ ၁* ၏ တည်နေရာ။ Gliese 445 သည် နေမှ *ဗွိုင်ယေဂျာ*အကွာအဝေးထက် အဆပေါင်း ၁၀၀၀၀ နီးပါးကွာဝေးသည်။
|}
**ဟေလီယိုစဖီးယား** ဟူသည် နေ၏ မဂ္ဂနက်တိုစဖီးယားအလွှာ၊ အာစထရိုစဖီးယားအလွှာနှင့် အပြင်ဘက်အကျဆုံးအလွှာဖြစ်သည်။ ဟေလီယိုစဖီးယားအလွှာ၏ နေ၏ သံလိုက်စက်ကွင်းများသဖွယ်ပြုမူပြီး နဂါးငွေ့တန်း ဂယ်လက်ဆီမှ ရောက်လာသော ကော့မစ်ရောင်ခြည်များ၊ ဂါမာရောင်ခြည်ကဲ့သို့သော အန္တရာယ်ရှိသည့်ရောင်ခြည်များကို ကာကွယ်ပေးသည်။ ဟေလီယိုစဖီးယားဟူသောအမည်ကို Alexander J. Dessler ဆိုသူက ၁၉၆၇ ခုနှစ် သိပ္ပံစာပေတွင် ပထမဆုံးအသုံးပြုခဲ့သောကြောင့် ခေါ်ဆိုသည့်အမည်ဖြစ်သည်။ ဟေလီယိုစဖီးယားကိုလေ့လာသည့် သိပ္ပံလေ့လာမှုကို ဟေလီယိုရူပဗေဒဟုခေါ်ဆိုပြီး အာကာသရာသီဥတုတို့ ပါဝင်သည်။ 

ဗွိုင်ယေဂျာအာကာသယာဉ် ၂ စင်းသည် termination shock နှင့် heliosheath ကိုကျော်ဖြတ်ကာ ဟေလီယိုစဖီးယားအပြင်ဘက်သို့ စူးစမ်းလေ့လာခဲ့သည်။ ဗွိုင်ယေဂျာ ၁ သည် ၂၀၁၂ ခုနှစ် ဩဂုတ်လ ၂၅ ရက်တွင် heliopause သို့ရောက်ရှိခဲ့ပြီး ပလာဆမာ သိပ်သည်းဆ ရုတ်တရက် ၄၄ ဆ များလာသည်ကို ခြေရာခံမိသည်။ ဗွိုင်ယေဂျာ ၂ သည် ၂၀၁၈ ခုနှစ် နိုဝင်ဘာလ ၅ ရက်တွင် heliopause ကို ဖြတ်သန်းခဲ့သည်။ heliopause သည် နေစကြဝဠာနှင့် အခြားဂယ်လက်ဆီများ၏ နယ်နိမိတ်ဖြစ်သောကြောင့် ဟေလီယိုစဖီးယားမှထွက်ခွာသွားသည့် ယင်းအာကာသယာဉ် ၂ စင်းသည် ကြယ်တာကြားခံ အာကာသယာဉ်များအဖြစ် မှတ်တမ်းဝင်ကြသည်။ 

### အပြင်ဘက်ဖွဲ့စည်းပုံ
Heliosphere (နေနယ်မြေ)၏ အပြင်ဘက်တည်ဆောက်ပုံအား နေမုန်တိုင်းများနှင့် ကြယ်ကြားအာကာသတွင် တိုက်ခတ်နေသော ကြယ်မုန်တိုင်းတို့၏ အပြန်အလှန်သက်ရောက်နေမှုက အဆုံးအဖြတ်ပေးသည်။ နေမုန်တိုင်းများသည် နေမှအဘက်ဘက်သို့ တစ်စက္ကန့်လျှင် ကီလိုမီတာရာပေါင်းများစွာမြန်နှုန်းဖြင့် တိုက်ခတ်နေကြသည်။ အကွာအဝေးတစ်ခုအရောက်တွင်၊ နက်ပကျွန်းဂြိုဟ်အား အတော်ဝေးဝေး ကျော်ပြီးနောက်တွင် ကြယ်ကြားနယ်မြေမှ ဓာတ်ငွေ့များနှင့်တွေ့ပြီး နေမုန်တိုင်းအားနည်းလာသည်။ အောက်ပါအဆင့်များအတိုင်းဖြစ်ပွားသည်။
* နေမုန်တိုင်းများသည် အသံထက်မြန်သောနှုန်းဖြင့် နေစကြဝဠာအတွင်းတွင်လှည့်ပတ်နေသည်။  

## ကျမ်းကိုး
အဲလ် ဂျာဇီးယား

"အဲလ်ဂျာဇီးယား" ဆိုသည်မှာအာရေဗျဘာသာ၊ အင်္ဂလိပ်ဘာသာတို့ဖြင့် ရုပ်မြင်သံကြားလိုင်းတစ်ခု ဖြစ်ပြီး၊ ၎င်းကို ကာတာနိုင်ငံမှ ငွေကြေးထောက်ပံ့ ထုတ်လွှင့်ကာ၊ မိခင်ဌာနမှာ ကာတာနိုင်ငံ၊ ဒိုဟာမြို့တွင် တည်ရှိသည်။ အဲလ်ဂျာဇီးယား၏ အဓိပ္ပာယ်မှာ အာရေဗျဘာသာဖြင့် "အာရေဗျမှကျွန်း" ဟု အဓိပ္ပာယ် ရရှိလေသည်။ အရှေ့အလယ်ပိုင်းတွင် တစ်ခုတည်းသော လွတ်လပ်သည့်သတင်းကွန်ရက်တစ်ခု ဖြစ်သောကြောင့် ထိုအမည်ကို ပေးခဲ့ကြသည်။ ပထမတွင် အာရေဗျဒေသတစ်ခုအတွင်းသာ ထုတ်လွင့်သော ဂြိုဟ်တုရုပ်သံလိုင်းတစ်ခုဖြစ်ခဲ့ပြီး နောက်ပိုင်းတွင် အချက်အလက်ဆိုင်ရာများ၊ အစည်းအဝေးများ၊ အားကစားများကို အင်္ဂလိပ်ဘာသာများဖြင့် ထုတ်လွှင့်နေသော ရုပ်သံလိုင်းတစ်ခုဖြစ်လာသည်။ 

မူလအဲလ်ဂျာဇီးယားလိုင်းတစ်ခုတွင်ပင် အခြားသတ်မှတ်ထားသည့်အကြောင်းအရာများအား ထုတ်လွင့်သော လိုင်းများစွာ ရှိသေးသည်။ 

## သမိုင်း
ပထမ အဲလ်ဂျာဇီးယားရုပ်သံလိုင်းကို ၁၉⁠၉၆ ခုနှစ်တွင် စတင်တည်ထောင်ခဲ့ပြီး ကာတာနိုင်ငံ၏အိမ်ရှေ့မင်းသားမှ အမေရိကန်ဒေါ်လာ သန်း ၁၅၀ အကုန်အကျခံခဲ့သည်။ 
၁၉⁠၉၆ခုနှစ် ဧပြီလတွင်း အာရေဗျဘာသာဖြင့် ထုတ်လွှင့်နေသော ဘီ⁠ဘီစီ ရုပ်သံလိုင်းပိတ်ခဲ့သည်။ ဤလိုင်းကို ဆော်ဒီအာရေဗျမှ တစ်စိတ်တစ်ပိုင်းအားဖြင့် ပိုင်ဆိုင်ခဲ့သည်။ ထို့ကြောင့် ဘီ⁠ဘီစီ သတင်းဌာနမှ ဂျာနယ်ဆရာ သတင်းထောက်များသည် အဲလ်ဂျာဇီးယား ရုပ်သံလိုင်းနှင့် စတင်လက်တွဲ လုပ်ကိုင်လာခဲ့ကြသည်။ ထို့နောက် ၁၉⁠၉၆ ခုနှစ် အကုန်တွင် စတင်အသံလွှင့်ခဲ့ကြသည်။ အဘယ့်ကြောင့်ဆိုသော် ထိုဒေသတစ်ဝိုက်လုံးတွင် အဲလ်ဂျာဇီးယားရုပ်သံလိုင်းသည်သာ ဂြိုဟ်တုမှတစ်ဆင့် ထုတ်လွင့်နိုင်သည်။
အပိုလိုစီမံကိန်း

**အပိုလိုစီမံကိန်း**သည်  အမေရိကန်ပြည်ထောင်စုအမျိုးသားလေကြောင်းနှင့်အာကာသစီမံခန့်ခွဲရေး၏ ၁၉၆၈ နှင့် ၁၉၇၂ ခုနှစ်အတွင်း လကမ္ဘာသို့ လူသားများစေလွှတ်ရာတွင် အောင်မြင်ခဲ့သည့် တတိယမြောက် အရပ်ဖက် လူစီးအာကာသယာဉ်စီမံကိန်းဖြစ်သည်။ အပိုလို စီမံကိန်းသည် လကမ္ဘာသို့ခြေချသည့် လူသားသမိုင်းတွင် အရေးပါသည့် မှတ်ကျောက်များ တင်နိုင်ခဲ့သည်။ အပိုလို ၁ တွင် အဖွဲ့ဝင်များ မီးလောင်ပြီး သေဆုံးခဲ့ရသော်လည်း အပိုလို ၈ သည် လကမ္ဘာ၏ ပတ်လမ်းကြောင်းတွင် လှည့်ပတ်နိုင်ခဲ့သည့် ပထမဆုံး အကာသယာဉ်ဖြစ်လာပြီး အပိုလို ၁၁ တွင် နီးလ် အမ်းစထရောင်တို့ ဦးဆောင်သောအဖွဲ့က လမျက်မှာပြင်ပေါ်တွင် ပထမဆုံးခြေချနိုင်ခဲ့သည်အထိ အောင်မြင်မှု ရှိခဲ့သည်။ အပိုလို စီမံကိန်းသည် လကမ္ဘာမှ ၈၄၂ ပေါင် (၃၈၂ ကီလိုဂရမ်) ရှိသော လကမ္ဘာကျောက်ခဲများကို ယူဆောင်နိုင်ခဲ့ပြီး လကမ္ဘာ၏ ပထဝီဝင်ဆိုင်ရာသမိုင်းကို ပိုမိုနားလည်လာစေခဲ့သည်။  

## ကိုးကား
ဝါနာဗွန်ဘရောင်း

**ဝါနာဗွန်ဘရောင်း** (**Wernher Magnus Maximilian, Freiherr von Braun**) (March 23, 1912 – June 16, 1977) သည် ဂျာမန်-အမေရိကန် ဒုံးပျံသိပ္ပံပညာရှင်၊ လေကြောင်းအင်ဂျင်နီယာ၊ အာကာသဗိသုကာဖြစ်ပြီး ဒုတိယကမ္ဘာစစ်ကာလအတွင်း နာဇီဂျာမနီနှင့် အမေရိကန်ပြည်ထောင်စု၏ ဒုံးပျံနည်းပညာတိုးတက်မှုကို ဖြစ်ပေါ်စေခဲ့သည်။ သူ့အား ဒုံးပျံသိပ္ပံ၏ဖခင်အဖြစ် ကင်ပွန်းတပ်ကြသည်။ သူ အသက် ၂၀ ကာလများနှင့် အသက် ၃၀ အစောပိုင်းကာလများတွင် နာဇီဂျာမနီ၏ ဒုံးပျံစီမံကိန်းတွင် လုပ်ကိုင်ခဲ့သည်။ ဒုတိယကမ္ဘာစစ်အတွင်း ဗွီ-၂ ဒုံးပျံ ထုတ်လုပ်ရေးတွင်လည်း ပူးတွဲလုပ်ကိုင်ခဲ့သည်။ ဝါနာဗွန်ဘရောင်းသည် စက္ကူညှပ်စစ်ဆင်ရေး၏ အစိတ်အပိုင်းအဖြစ် အမေရိကန်ပြည်ထောင်စုသို့ အခြားဂျာမန်သိပ္ပံပညာရှင် ၁၆၀၀ နှင့်အတူ လျှို့ဝှက်စွာ ပြောင်းရွေ့ခဲ့ပြီးနောက် အမေရိကန်၏ တာလတ်ပစ်ဒုံးပျံ စီမံကိန်းတွင် လုပ်ကိုင်လာခဲ့သည်။ အမေရိကန်နိုင်ငံမှ ၁၉၅၈ ခုနှစ်တွင် ပထမဆုံး အာကာသဂြိုဟ်တု Explorer 1 အား ပစ်လွှတ်ရာတွင်အသုံးပြုသည့် ဒုံးပျံအား တီထွင်ခဲ့သည်။

၁၉၆၀ ခုနှစ်တွင် သူ၏အဖွဲ့သားများသည် နာဆာသို့ ပြောင်းလဲအလုပ်လုပ်စေပြီး လကမ္ဘာသို့စေလွှတ်မည့် အပိုလို အာကာသယာဉ်များ၏ စေတန် ၅ ဒုံးပျံအား ကွပ်ကဲရန် အကြီးအမှူးအဖြစ် ခန့်အပ်ခံရသည်။ ၁၉၇၅ ခုနှစ်တွင် အမျိုးသားသိပ္ပံဆုကို လက်ခံရရှိခဲ့သည်။ သူသည် လူသားများ အင်္ဂါဂြိုဟ်သို့စေလွှတ်ရေး စီမံကိန်းကိုလည်း ထောက်ခံအားပေးသူဖြစ်သည်။

## ကိုးကား
ဒွန်ကီဘွိုင်း

**ဒွန်ကီဘွိုင်း**(Donkeyboy) ဆိုသည်မှာ နော်ဝေနိုင်ငံ၌ ၂၀၀၅ ခုနှစ်မှ စ၍ ပေါ့ပ်သီချင်းများကိုသီဆိုသည့် အဆိုအဖွဲ့တစ်ခုဖြစ်သည်။ အဖွဲ့သားများတွင် Cato Sundberg (vocals, rhythm guitar), Kent Sundberg (synth, vocals), Peter Michelsen (guitar, backing vocals), Thomas Drabløs (drums), and Alexander Garborg Ågedal (bass guitar) တို့ပါဝင်ကြသည်။ ၂၀၁၁ခုနှစ် နိုဝင်ဘာလတွင် ၎င်းတို့၏ *မြို့သားလေး* (*Cityboy*) သီချင်းဖြင့် ဒိန်းမတ် နှင့် နော်ဝေနိုင်ငံတို့တွင် နံပါတ် ၁ နေရာသို့ရရှိခဲ့သည်။
ဗွီ-၂ ဒုံးပျံ

**ဗွီ-၂ ဒုံးပျံ ** (, i.e. *retaliation weapon 2*), နည်းပညာရပ်ဆိုင်ရာအမည် *Aggregat-4 (A4)* သည် ဒုတိယကမ္ဘာစစ်အစောပိုင်းကာလတွင် အထူးသဖြင့် လန်ဒန်မြို့၊ ထို့နောက် အန်တွပ်မြို့များကို ပစ်ခတ်ရန် ဂျာမနီနိုင်ငံတွင် တီထွင်ခဲ့သော တာဝေးပစ်ဒုံးပျံဖြစ်သည်။ လောင်စာရည်တွန်းအားပေးဒုံးပျံသည် ကမ္ဘာ့ပထမဆုံးသောအဝေးပစ် စစ်သုံးလက်နက်နှင့် အာကာသသို့ ပထမဆုံးရောက်သော လူလုပ်ပစ္စည်းဖြစ်သည်။ ယင်းသည် ခေတ်မီ ဒုံးပျံအားလုံး၏ ဖခင်ဖြစ်ကာ အမေရိကန် ပြည်ထောင်စုနှင့် ဆိုဗီယက်ယူနီယံတို့ အသုံးပြုသော အာကာသ စီမံကိန်းများအထိ ပါဝင်သည်။ ဒုတိယကမ္ဘာစစ်ကာလအတွင်း အမေရိကန်၊ ဗြိတိသျှ၊ ဆိုဗီယက်တို့သည် ဗွီ-၂ ဒုံးပျံ၏ နည်းပညာရပ်ဆိုင်ဒီဇိုင်းကို ရရှိရန် ကြိုးပမ်းခဲ့ကြသည်။ ထို့အပြင် စက္ကူညှပ်စစ်ဆင်ရေး, Operation Osoaviakhim, Operation Backfire အစရှိသော စစ်ဆင်ရေးများဖြင့် ဒုံးပျံအားတီထွင်သည့် ဂျာမန်သိပ္ပံပညာရှင်များကို ဖမ်းဆီးရန်လည်း ဆောင်ရွက်ခဲ့သည်။ 

၁၉၄၄၊ စက်တင်ဘာမှစတင်၍ ဂျာမန်တပ်များသည် မဟာမိတ်ပစ်မှတ်များ၊ အများအားဖြင့် လန်ဒန်မြို့၊ ထို့နောက်အန်တွပ်မြို့နှင့်လီဂဲမြို့များသို့ ဗွီ-၂ ဒုံးပျံပေါင်း ၃,၀၀ကျော်ပစ်လွှတ်ခဲ့သည်။ ဘီဘီစီ၏ ၂၀၁၁ စာရင်းများအရ စစ်သားနှင့်အရပ်သား ၉,၀၀၀ကျော်သေဆုံးခဲ့ပြီး ချွေးတပ်သားနှင့်အကျဉ်းသားစုစုပေါင်း ၁၂,၀၀၀ကျော်မှာ ယင်းလက်နက်များ ထုတ်လုပ်ရေးစခန်းများတွင် ခိုင်းစေမှုကြောင့် သေဆုံးခဲ့ရသည်။

## ကိုးကား
ဘီ-၂ ကိုယ်ပျောက်ဗုံးကြဲလေယာဉ်

**ဘီ-၂ ကိုယ်ပျောက်ဗုံးကြဲလေယာဉ်**သည် အမေရိကန်ပြည်ထောင်စု၏ မဟာဗျူဟာမြောက် ဗုံးကြဲလေယာဉ်ဖြစ်သည်။ လေယာဉ်ပစ်လက်နက်များထူထပ်သည့်နေရာများသို့ ထိုးဖောက်ဝင်ရောက်နိုင်ရန်အတွက် ရေဒါဖမ်းနိုင်စွမ်းနည်းပါးသည့် စတဲလ့်နည်းပညာဖြင့် ပုံစံထုတ်ထားသည်။ သမာရိုးကျလက်နက်များအပြင် နျူကလီးယားလက်နက်များကိုလည်း တင်ဆောင်နိုင်သည်။ ယာဉ်မောင်းနှစ်ဦးပါဝင်ပြီး  ပေါင် ၅၀၀ (၂၃၀ကီလိုဂရမ်) လေးသည့်  JDAM GPS အမျိုးအစားပဲ့ထိန်းဗုံး အလုံး၈၀ သို့မဟုတ် ပေါင် ၂,၄၀၀ (၁,၁၀၀ကီလိုဂရမ်) လေးသည့် B83 နယူကလီးယားဗုံး ၁၆ လုံးတင်ဆောင်နိုင်သည်။ ဘီ-၂ လေယာဉ်သည် ကိုယ်ပျောက်လေယာဉ်အမျိုးအစားထဲတွင် ကြီးမားသော ဝေဟင်မှမြေပြင်ပစ် standoff weapon ဒုံးပျံသယ်ဆောင်နိုင်သော တစ်ခုတည်းသောလေယာဉ်ဖြစ်သည်။ ဘီ-၂ လေယာဉ်တစ်စင်း၏ ပျှမ်းမျှကုန်ကျစရိတ်သည် ၁၉၉၇ ခုနှစ်တွင် အမေရိကန်ဒေါ်လာ ၇၃၇ မီလီယံရှိပြီး ဆော့ဖ်ဝဲလ်ထောက်ပံ့မှု၊ ပြုပြင်ထိန်းသိမ်းစရိတ်တို့ကို တွက်ပါက စုစုပေါင်းကုန်ကျစရိတ်မှာ တစ်စီးလျင် $ ၉၂၉ မီလီယံ ကုန်ကျသည်။

ကုန်ကျစရိတ် များပြားလွန်းသောကြောင့် အမေရိကန် ကွန်ဂရက်တွင် အခြေတင်ဆွေးနွေးခဲ့ရသည်။ ၂၀၁၈ ခုနှစ်အရ အမေရိကန်လေတပ်တွင် တာဝန်ထမ်းဆောင်နေသော ဘီ-၂ ကိုယ်ပျောက်ဗုံးကြဲလေယာဉ် အစင်း ၂၀ ရှိပြီး ၂၀၃၂ အထိ ဆက်လက်တာဝန်ထမ်းဆောင်မည်ဖြစ်သည်။ ဘီ-၂ လေယာဉ်သည် အမြင့်ပေ ၅၀၀၀၀ မှ ဆီမဖြည့်ဘဲ မိုင် ၆၉၀၀ အတွင်း တိုက်ခိုက်နိုင်သည်။  လေထဲတွင် ဆီဖြည့်ပါက မိုင် ၁၂၀၀၀ အထိ ပျံသန်းနိုင်သည်။ မူလက နယူကလိယားဗုံးကြဲလေယာဉ်အဖြစ် ရည်ရွယ်ခဲ့သော်လည်း ရိုးရိုးတိုက်ခိုက်ရေးလေယာဉ်အဖြစ်,၁၉၉၉ ခုနှစ် ကိုဆိုဗိုစစ်ပွဲတွင် အသုံးပြုခဲ့သည်။ နောက်ပိုင်းတွင် အာဖ္ဖကန်နစတန်၊ အီရတ်နှင့် လစ်ဗျားနိုင်ငံတို့တွင်လည်း တာဝန်ထမ်းဆောင်ခဲ့သည်။

## ကိုးကား
## ပြင်ပလင့်ခ်များ
* B-2 Spirit fact sheet and gallery on U.S. Air Force site 
* B-2 Spirit page on Northrop Grumman site 
* B-2 Spirit Stealth bomber on airforce-technology.com
* B-2 Stealth Bomber article on How It Works Daily
* B-2 Spirit page at GlobalSecurity.org

ကဏ္ဍ:ကိုယ်ပျောက် လေယာဉ်
ကဏ္ဍ:ဗုံးကြဲလေယာဉ်
လပေါ်ရှိလူလုပ်အရာဝတ္ထုများ

လကမ္ဘာပေါ်မှ လူသားတို့ပြုလုပ်သည့်အရာဝတ္ထုစာရင်းသည် လမျက်နှာပြင်ပေါ်မှ လူလုပ်ပစ္စည်းများဖြစ်ကြသည်။ အောက်ပါဇယားသည်  Retroreflector များ၊ Apollo Lunar Surface Experiment Package သို့မဟုတ် အပိုလိုအာကာသယာဉ်မှူးများ ချန်ထားခဲ့သော ပစ္စည်းများဖြစ်ကြသည်။ ယင်းတို့တွင် အလန် ရှာပတ်၏ ဂေါက်သီးဘောလုံးလေးများ၊ အလံ၊ ကျရှုံးလေသောအပိုလို ၁၅ ယာဉ်အဖွဲ့သားများ၏ ရုပ်တုများ အစရှိသည်ဖြင့် ဖြစ်ကြသည်။ စေတန်-ဗွီ ဒုံးပျံမှ တတိယအဆင့် လက်ကျန် S-IVB သည် လမျက်နှာပြင်ပေါ် ချန်ရစ်ခဲ့သည့် အလေးလံဆုံးသော အရာဝတ္ထုပင်ဖြစ်သည်။ လူသားတို့သည် အရာဝတ္ထုကီလိုဂရမ်ပေါင်း ၁၇၀,၀၀၀ ကို လပေါ်တွင်ထားရစ်ခဲ့ပြီး လမြေသား ၃၈၂ကီလိုဂရမ်ကို အပိုလိုနှင့် လူနာခရီးစဉ်များတွင် ကမ္ဘာသို့ သယ်ဆောင်လာခဲ့ကြသည်။ အသုံးပြုနိုင်သေးသော တစ်ခုတည်းသော လူလုပ်ပစ္စည်းမှာ အပိုလို ၁၁၊ ၁၄၊ ၁၅ အာကာသယာဉ်မှူးများနှင့် လူနော်ခေါ့ ၁၊ လူနော်ခေါ့ ၂ မက်ရှင်မှ ချန်ထားခဲ့သည့် လူလုပ်ပစ္စည်းများပင် ဖြစ်သည်။ အရာဝတ္ထုများသည် လကမ္ဘာ၏ဟိုဘက်အခြမ်း (ကမ္ဘာမြေမှ ဘယ်တော့မှမမြင်ရသည့် အခြမ်း) တွင် တည်ရှိကုန်ကြပြီး ရိန်းဂျား ၄၊ လူနာလပတ်ယာဉ် ၁၊ လူနာလပတ်ယာဉ် ၂ နှင့် လူနာလပတ်ယာဉ် ၃ တို့ဖြစ်ကြသည်။ 

## ဓာတ်ပုံပြခန်း
## ကြည့်ရန်
*လပေါ်သို့ဆင်းသက်ခြင်း
*အပိုလိုစီမံကိန်း

## ကိုးကား
## ပြင်ပချိတ်ဆက်ရန်
* list of Apollo 11 artifacts on the Moon 

ကဏ္ဍ:လကမ္ဘာသို့ စေလွှတ်မှုများ
ဦလန်ဘာတာမြို့

ဦလန်ဘာတာမြို့သည် မွန်ဂိုးလီးယားနိုင်ငံ၏ မြို့တော်နှင့် အကြီးဆုံးမြို့ ဖြစ်သည်။ မည်သည့် ခရိုင်အတွင်းမှ မပါရှိဘဲ သီးသန့် တည်ရှိနေသော မြို့နယ်မြေ အဖြစ်တည်ရှိသည်။ ၂၀၀၈ ခုနှစ်တွင် လူဦးရေ တစ်သန်းကျော်မျှ ရှိသည်။

မွန်ဂိုးလီးယားနိုင်ငံ၏ မြောက်ဘက် အလယ်ပိုင်းတွင် တည်ရှိပြီး ပင်လယ်ရေမျက်နှာပြင် အထက် ၄၃၀၀ပေ (၁၃၁၀ မီတာ) အမြင့်တွင် တည်ရှိကာ တူးလ်မြစ်အတွင်း တောင်ကြား အပေါ်တွင် တည်ရှိသည်။ နိုင်ငံ၏ ယဉ်ကျေးမှုဆိုင်ရာ၊ စက်မှုဆိုင်ရာနှင့် ငွေကြေးဆိုင်ရာ အချက်အချာကျသော နေရာဖြစ်သည်။ မွန်ဂိုးလီးယားနိုင်ငံ ကားလမ်းကွန်ယက်၏ အလယ်ဗဟိုတွင် တည်ရှိသည်။ ရုရှားနိုင်ငံရှိ ဆိုင်ဘေးရီးယားသို့ ဖြတ်သန်းသွားသော ရထားလမ်းနှင့် တရုတ်ရထားလမ်း နှစ်ခုလုံးတို့နှင့် အဆက်အသွယ် ရှိသည်။

၁၆၃၉ ခုနှစ်တွင် ဗုဒ္ဓဘာသာဘုန်းကြီးကျောင်းနယ်မြေအဖြစ် ယာယီ စတင်တည်ထောင်ခဲ့သည်။ ၁၇၇၈ ခုနှစ်တွင်မူ တူးလ်မြစ်နှင့် ဆဲလ်ဘီမြစ်တို့ ဆုံရာဖြစ်သော ယခုနေရာတွင် စတင် အခြေချ နေထိုင်ခဲ့ကြသည်။ ထိုအချိန်မတိုင်မီက ၂၈ ကြိမ်တိုင်တိုင် နေရာ အပြောင်းအရွှေ့လုပ်ခဲ့ကြသည်။ ၂၀ ရာစု အတွင်းတွင်မူ ဦလန်ဘာတာသည် ကုန်ထုတ်လုပ်ရာဒေသအဖြစ်သို့ ပြောင်းလဲဖြစ်ပေါ်လာခဲ့သည်။
ကိဖ် ဟဲရင်း

**ကိဖ် ဟဲရင်း** **Keith Allen Haring** (၄ မေ ၁၉၅၈ - ၁၆ ဖေဘဝါရီ ၁၉၉၀)သည် ၁၉၈၀ ပိုင်းရှိ နယူးယောက်မြို့၏ လမ်းယဉ်ကျေးမှုအတွက် အနုပညာသမား နှင့် လူမှုရေး လှုပ်ရှားသူ တစ်ဦးဖြစ်သည်။ မွေးဖွားခြင်း၊ သေဆုံးခြင်း၊ ကာမဆက်ဆံခြင်း နှင့် စစ်ပွဲများသည် ဟဲရင်း၏ အဓိက သရုပ်ဖော်ရေးဆွဲမှုများဖြစ်ပြီး၊  သူ၏ ရေးဆွဲမှုများသည် ၂၀ရာစုနှစ်တွင် အနုပညာခေတ်ကာလ၌ ကျယ်ပြန့်စွာ အသိအမှတ်ပြုခံရသည်။

## အစောပိုင်းကာလ နှင့် ပညာရေး
ပင်ဆယ်ဗေးနီးယားပြည်နယ်၊ ရိဒင်းမြို့၌ မွေးဖွားခဲ့ပြီး၊ ကဇ်မြို့တွင် သူ၏ မိခင်ဖြစ်သူ ဂျွန်းဟဲရင်း နှင့် ဖခင်ဖြစ်သူ အလန် ဟဲရင်း (ကာတွန်းရေးဆွဲသူ) တို့နှင့်အတူ ကြီးပြင်းခဲ့သည်။ ညီမငယ်သုံးဦးလည်းရှိပြီး၊ ကေ၊ ကဲရင်၊ နှင့် ခရစ္စတင်တို့ဖြစ်ကြသည်။ ဟဲရင်းသည် ငယ်စဉ်ကတည်းက ပန်းချီအနုပညာကို စိတ်ပါဝင်စားခဲ့သူဖြစ်သည်။ ၁၉၇၆ မှ ၁၉၇၈ ခုနှစ်အထိ စီးပွားဖြစ် အနုပညာ ဘာသာရပ်ကို ပင်ဆယ်ဗေးနီးယားပြည်နယ်၏ အနုပညာကျောင်းတစ်ခုဖြစ်သည့် The Ivy School of Professional Art ၌ လေ့လာစည်းပူးခဲ့သည်။ ထို့နောက် စီးပွားဖြစ် အနုပညာမှ၊ အချော အနုပညာ ဘာသာရပ်သို့ ပြောင်းလည်းသင်ကြားခဲ့သည်။

အသက် ၁၉ နှစ်အရွယ်သာရှိသေးသည့် ဟဲရင်းသည် နယူးယောက်မြို့သို့ ပြောင်းရွှေ့နေထိုင်ခဲ့ပြီးနောက်၊ ထိုမြို့ရှိ ဂရက်ဖတီ အနုပညာကို စိတ်ဝင်စားလာခဲ့ပြီး၊ School of Visual Arts၌ အနုပညာဘာသာရပ်ကို ဆက်လက်စည်းပူးခဲ့သည်။

## သေဆုံးခြင်း
ကိဖ် ဟဲရင်းသည် အေအိုင်ဒီအက်စ် နှင့်ဆက်နွယ်နေသည့် ရောဂါဖြင့် ဖေဘဝါရီ ၁၆ ၁၉၉၀၌ သေဆုံးခဲသည်။ 
 
မဒ္ဒေါနားမှ သူ၏ နယူးယောက်မြို့တွင် ဖျော်ဖြေမည့် Blond Ambition World Tour အား ဟဲရင်း၏ ဘဝအသိအမှတ်ပြုခြင်း၊ ဂုဏ်ပြုခြင်းအနေဖြင့် ပွဲမှ ရရှိသည့် အမြတ်ငွေအားလုံးကို အေအိုင်ဒီအက်စ် ရန်ပုံငွေအဖွဲ့များသို့ လှုဒါန်းခဲ့ပြီး၊ ၎င်းတို့တွင် AIDS Project Los Angeles နှင့် amfARမှလည်း အလှုငွေများရရှိခဲ့သည်။ ထိုဖြစ်စဉ်ကိုလည်း သူမ၏ အမှန်တရား သို့ ရဲရင့်ခြင်းဆိုသည့် မှတ်တမ်းရုပ်ရှင်တွင် ထည့်သွင်းပြသခဲ့သည်။ ထို့ပြင် ဟဲရင်း၏ လက်ရာများကို Red Hot Organization မှ အေအိုင်ဒီအက်စ်  နှင့် အေအိုင်ဒီအက်စ် အကြောင်း လူအများ သတိပြုမိစေရေးအတွက် ရန်ပုံငွေရှာဖွေနိုင်ရန် အသုံးပြုခဲ့ကြသည်။ Red Hot Organization ၏ ပထမဆုံး သီချင်းအခွေ နှစ်ခုဖြစ်သည့် *Red Hot + Blue* နှင့် *Red Hot + Dance*တို့တွင် တွေ့ရှိနိုင်ပြီး၊ ကျန်ထွက်ရှိသည့် အခွေကာဗာများတွင်လည်း ဟဲရင်း ရေးဆွဲမှုများကို အသုံးပြုခဲ့သည်။

''တွင် ဟဲရင်း၏ လက်ရာ အသုံးပြုထားပုံကို တွေ့ရစဉ်]]

## ကိုးကား
အိုအေဂျေစီအ

**အိုအေဂျေစီအ** (**Oaxaca**) သည် မက္ကဆီကိုနိုင်ငံ၏ အကြီးဆုံးသော သင်္ဘောဆိပ်ကမ်းမြို့ဖြစ်သည်။ မက္ကဆီကိုပင်လယ်ကွေ့၏ ကမ်းရိုးတန်း မြေနုသော အနိုမ့်ပိုင်းတွင် မြို့တည်ထားသည်။ မက္ကဆီကိုနိုင်ငံ၏ မြို့တော် မက္ကဆီကိုစီတီးမှ မီးရထားလမ်းအားဖြင့် အရှေ့ဘက် ၂၆၄ မိုင်ကွာခန့်တွင် တည်ရှိ၍ မက္ကဆီကို နိုင်ငံအရပ်ရပ်နှင့်လည်း မီးရထားလမ်းများဖြင့် ဆက်သွယ်ထားသည်။ ရာသီဥတုမှာ ပူနွေးစိုစွတ်ထိုင်းမှိုင်းလေသည်။ 

မက္ကဆီကိုနိုင်ငံကို ပထမဆုံး လာရောက်တိုက်ခို က် သိမ်းပိုက်ခဲ့သော စပိန်လူမျိုး ဟာနန်ဒိုဘောတတ် ၁၅၁၉ ခုနှစ်တွင် တည်ထောင်ခဲ့သော မူလ ဗေရကရုမြို့သည် ယခုမြို့တည်ရာ၏ မြောက်ဘက် ၁၀ မိုင်ခန့်အကွာတွင် ရှိသည်။ ယင်းနေရာသည် အရပ်အနေ မကောင်းသဖြင့် ယခုနေရာသို့ ၁၆၀၉ ခုနှစ်တွင် မြို့ရွှေ့ပြောင်းခဲ့ရသည်။ ထိုနေရာတွင် ကျွန်းကလေးများနှင့် သန္တာကျောက်တန်းများရှိ၍ သင်္ဘောများ ခိုလှုံဆိုက်ကပ်နိုင်သော ဆိပကမ်းကောင်း ပြုလုပ်နိုင်သည်။ သို့တိုင်အောင် မြို့တည်ပြီးစက၊ မြေနို မြေနိမ့် ဒေသဖြစ်၍၎င်း၊ သောင်များရှိသဖြင့်၎င်း၊ မြောက်ဘက်မှ လေမုန်တိုင်းများအတွက် အကာအကွယ် မရှိသေး၍၎င်း၊ ပင်လယ်ဓားပြတို့၏ ရန်ကို ကြောက် နေရသဖြင့်၎င်း အခက်အခဲတွေ့ကြုံရလေသည်။ သို့သော်နိုင်ငံအတွက်ဖက်နှင့် ဆက်သွယ်နိုင်သော အချက်အချာနေရာ၊ ကုန်သွယ်ရေ:အချက်အချာ နေရာတွင် တည်ရှိနေသဖြင့် ပီယားဆင်အမည်ရှိ အင်္ဂလိပ်ကုမ္ပဏီတစ်ခုအား ဗေရကရုမြို့ကို ပြင်ဆင် ပြုပြင်စေခဲ့သည်။

ထိုကုမ္ပဏီသည် သင်္ဘောများ ဘေးကင်းစွာ ခိုလှုံဆိုက်ကပ်နိုင်ရန်နှင့် ကုန်စည်များသိုလှောက်နိုင်ရန် ဆိပ်ကမ်းကို ပြုပြင်ပြေးခြင်း၊ မြို့သန့်ရှင်းရေ:နှင့် သုံးသောက်ရန် ရေသွယ်ယူရေးလုပ်ငန်းများကို ခေတ်မီသော စံနစ်များဖြင့် ပြုပြင်ခြင်းတို့ကို လုပ်ကိုင်ပေးခဲ့ရာ ဗေရကရုသည် ခေတ်မီသော သင်္ဘောဆိပ်ကမ်းမြို့ကြီး ဖြစ်လာခဲ့သည်။ ယင်းမြို့တည်ရာ အရပ်သည် ကျန်းမာရေးနှင့် မညီညွတ်၍ လူအသေအပျောက်များခဲ့သဖြင့် “သေမင်းမြို့”ဟု ခေါ်တွင်ခဲ့သည့် အမည်လည်း ပျောက်ခဲ့သည်။ ယခုအခါ မက္ကဆီကို တနိုင်ငံလုံးအတွက် သွင်းကုန် ထုတ်ကုန်တို့သည် ဗေရကရုမြို့မှ တဆင့် တင်ပိုဖြန့်ချိခြင်း ပြုလုပ်ရလေသည်။ 

ထို့ပြင် ဗေရကရုမြို့သည် အရေ:ပါသော စက်မှုလုပ်ငန်းများ လုပ်ကိုင်ရာ မြို့ဖြစ်သည်။ ထင်ရှားသော လုပ်ငန်းများမှာ ဘီယာချက်ခြင်း၊ ဆေးပြင်းလိပ်လုပ်ငန်း၊ ချောကလက်လုပ်ငန်းများ၊ ဖိနပ်လုပ်ငန်းများ၊ အပြင် ယနေ့ခေတ် မြင်တွေ့ရသော စက်ပစ္စည်းများအားလည်း ထုတ်လုပ်နိုင်လေသည်။
ဘီ-၂၉ ဗုံးကြဲလေယာဉ်

အခြားဒုတိယကမ္ဘာစစ်ခေတ်သုံးလေယာဉ်များနှင့်မတူသည်မှာ ဘီ-၂၉ သည် စစ်ပြီးနောက်ပိုင်းတွင်လည်း ကာလရှည်ကြာစွာဆက်လက်အသုံးပြုပြီး စထရာတိုဗီးရှင်း ကုမ္ပဏီက  ရုပ်မြင်သံကြား မိုးပျံလွှင့်စက်အဖြစ် လက်ရှိအချိန်ထိ အသုံးပြုဆဲဖြစ်သည်။ ၁၉၅၀ ကာလများတွင် ဘီ-၂၉ လေယာဉ်များကို အမျိုးမျိုးအသုံးပြုခဲ့ကြသည်။ ဗြိတိသျှတော်ဝင်လေတပ်သည် ဘီ-၂၉ လေယာဉ်များကို ဝါရှင်တန်ဟူသောအမည်ဖြင့်မှည့်ခေါ်သုံးစွဲခဲ့သည်။ ၁၉၅၃ တွင် ကင်ဘာရာအမျိုးအစား ဗုံးကြဲဂျက်လေယာဉ်များဖြင့် အစားထိုးခဲ့သည်။ ဆိုဗီယက်ပြည်ထောင်စုသည် ဘီ-၂၉ ပုံစံတူကို တူပိုလက်ဗ် တီယူ-၄ (Tupolev Tu-4)အဖြစ် လိုင်စင်မဲ့ထုတ်လုပ်ခဲ့သည်။ 

## ဒီဇိုင်းနှင့်ဖွံ့ဖြိုးတိုးတက်မှုများ

File:Interior of a B-29 Superfortress bomber.jpg|ဘီ-၂၉ မိုးပျံခံတပ်၏ နောက်ဖက်ဖိအားမြင့်ယာဉ်မောင်းခန်း၊ ၁၉၄၄၊ ဇွန်လ
File:B-29 cockpit.jpg|ယာဉ်မောင်းခန်းအားနောက်ဖက်မှမြင်ကွင်း၊ ပြတင်းပေါက်များမှအလင်းရောင်ရနိုင်စွမ်းကိုပြထားပုံ
File:Boeing B-29 FEPanel.jpg|အင်ဂျင်နှင့်စနစ်များကိုထိန်းချုပ်သည့် ပျံသန်းမှုဆိုင်ရာ အင်ဂျင်နီယာအထိန်းခုံ
File:Boeing B-29 Nav.jpg|The navigator's station, set up to portray a mission over Japan.
File:Air Force personnel ^amp, equipment. The Pacific, England, Wash. DC. 1942-44 (mostly 1943) - NARA - 292576.jpg|ဘီ-၂၉ ယာဉ်အဖွဲ့သားများလုပ်ငန်းလုပ်ဆောင်နေကြစဉ်

## ပျံသန်းမှုရာဇဝင်
### ဒုတိယကမ္ဘာစစ်
#### Forward base in China
#### New Mariana Islands air bases
#### အက်တော့မစ်ဗုံးများ
### Soviet copying of the B-29
### Between wars
### Korean War and postwar service
## မူကွဲများ
## Operators
## Survivors

File:B29 March AFB 01.jpg|Boeing B-29 Superfortress displayed at March Field Air Museum in 2007.
File:SDC10258.JPG|Boeing B-29 Superfortress displayed at New England Air Museum in 2008.
File:Fifi in air.jpg|B-29 *FiFi* at Balboa Peninsula, Newport Beach, California, November 2010

## ကိုးကား
ယူဘုတ်ရေငုပ်သင်္ဘော

ယူဘုတ် ရေငုပ်သင်္ဘောမှာ ဂျာမနီနိုင်ငံမှ အသုံးပြုသော စစ်ဖက်သုံး ရေငုပ်သင်္ဘော ဖြစ်သည်။ ထို ရေငုပ်သင်္ဘောများမှာ ပထမ ကမ္ဘာစစ် နှင့် ဒုတိယကမ္ဘာစစ် အတွင်းက အများအပြား အသုံးပြုခဲ့သည်။ ရန်သူ၏ စစ်သင်္ဘောများ နှင့် ယှဉ်ပြိုင်ရာတွင် အလွန် ထိရောက်သော်လည်း စီးပွားရေး စစ်ဆင်ရေး နှင့် ရန်သူ၏ သင်္ဘောသွားလာမှုကို ပိတ်ဆို့ တားဆီးရာအတွင် အလွန် ထိရောက်သည်။

သင်္ဘောအမည်မှာ ဂျာမန် ဘာသာ  Unterseeboot (ပင်လယ်အောက်သင်္ဘော) ကို အတိုကောက် ခေါ်ဝေါ်ခြင်း ဖြစ်သည်။ အင်္ဂလိပ် ဘာသာစကာတွင်မူ ကမ္ဘာစစ်များ အတွင်းက အသုံးပြုခဲ့သော ဂျာမန် ရေငုပ်သင်္ဘောများကိုသာ ရည်ညွှန်းသည်။ ဂျာမန်ဘာသာတွင်မူ မည်သည့် ရေငုပ်သင်္ဘောကို မဆို ယူဘုတ် ဟု ခေါ်ကြသည်။
အမျိုးသားယဉ်ကျေးမှုနှင့်အနုပညာတက္ကသိုလ်(မန္တလေး)

**အမျိုးသားယဉ်ကျေးမှုနှင့်အနုပညာတက္ကသိုလ်(မန္တလေး)** သည် မန္တလေးတိုင်းဒေသကြီး၊ ပုသိမ်ကြီးမြို့နယ်တွင် တည်ရှိသည်။ မြန်မာနိုင်ငံရှိ အနုပညာတက္ကသိုလ် နှစ်ခုအနက် တစ်ခုအပါအဝင်ဖြစ်သည်။

## ဆက်စပ်ဖတ်ရှုရန်
*အမျိုးသားယဉ်ကျေးမှုနှင့်အနုပညာတက္ကသိုလ်(ရန်ကုန်)‎

## ကိုးကား
ပြည်ထောင်စုစာရင်းစစ်ချုပ်ဥပဒေကို ပြင်ဆင်သည့် ဥပဒေ

ပြည်ထောင်စုစာရင်းစစ်ချုပ်ဥပဒေကို ပြင်ဆင်သည့် ဥပဒေ

(၂ဝ၁၃ ခုနှစ်၊ ပြည်ထောင်စုလွှတ်တော် ဥပဒေအမှတ် ၃။ )

၁၃၇၄ ခုနှစ်၊ ပြာသိုလဆန်း ၁ဝ ရက်

(၂ဝ၁၃ ခုနှစ်၊ ဇန်နဝါရီလ ၂၁ ရက်)

ပြည်ထောင်စုလွှတ်တော်သည် ဤဥပဒေကို ပြဋ္ဌာန်းလိုက်သည်။

၁။ ဤဥပဒေကို ပြည်ထောင်စုစာရင်းစစ်ချုပ်ဥပဒေကို ပြင်ဆင်သည့်ဥပဒေဟု ခေါ်တွင်စေရမည်။

၂။ ပြည်ထောင်စုစာရင်းစစ်ချုပ်ဥပဒေပုဒ်မ ၁၁ (က) တွင်ပါရှိသော *ပြည်ထောင်စုလွှတ်တော် အစည်းအဝေးတွင် ဖြစ်စေ၊ ပြည်သူ့လွှတ်တော် သို့မဟုတ် အမျိုးသား လွှတ်တော် အစည်းအဝေးတွင်ဖြစ်စေ နိုင်ငံတော်၏ အရအသုံးစာရင်းများ စစ်ဆေးခြင်း နှင့် စပ်လျဉ်း၍ ထူးခြားသော အခြေအနေကို အခါအားလျော်စွာ တင်ပြခြင်း* ဆိုသည့် စကားရပ်ကို *ပြည်ထောင်စုလွှတ်တော် အစည်းအဝေးတွင်ဖြစ်စေ၊ ပြည်သူ့လွှတ်တော် သို့မဟုတ် အမျိုးသားလွှတ်တော် အစည်းအဝေးတွင်ဖြစ်စေ၊ နိုင်ငံတော်၏ အရအသုံး စာရင်းများ စစ်ဆေးခြင်း နှင့်စပ်လျဉ်း၍ တစ်နှစ်လျှင် အနည်းဆုံးတစ်ကြိမ် တင်ပြခြင်း၊ ထူးခြားသော အခြေအနေကို အခါအားလျော်စွာ တင်ပြခြင်း* ဆိုသည့် စကားရပ်ဖြင့် အစားထိုးရမည်။

၃။ ပြည်ထောင်စုစာရင်းစစ်ချုပ်ဥပဒေပုဒ်မ ၁၁ (ည) တွင်ပါရှိသော *မိမိ၏ဆောင်ရွက်ချက်ကို နိုင်ငံတော် သမ္မတမှ တဆင့် ပြည်ထောင်စုလွှတ်တော်သို့ အစီရင်ခံတင်ပြခြင်း ၊*ဆိုသည့် စကားရပ်ကို *မိမိ၏ ဆောင်ရွက်ချက်များနှင့် စစ်ဆေးတွေ့ရှိချက်များကို နိုင်ငံတော်သမ္မတထံသို့တင်ပြသည်နှင့် တစ်ပြိုင်တည်း ပြည်ထောင်စုလွှတ်တော်သို့ အစီရင်ခံတင်ပြခြင်း၊* ဆိုသည့် စကားရပ်ဖြင့် အစားထိုး ရမည်။

၄။ ပြည်ထောင်စုစာရင်းစစ်ချုပ်ဥပဒေပုဒ်မ ၁၁ (ဌ) ၏ နောက်တွင် (ဍ)ကို အောက်ပါ အတိုင်း ဖြည့်စွက်ရမည်-

*(ဍ)ပြည်ထောင်စုအဆင့်အဖွဲ့အစည်းများ၊ ပြည်ထောင်စုဝန်ကြီးဌာနများ၊ အစိုးရ ဌာနများ၊ အစိုးရအဖွဲ့အစည်း များနှင့် နေပြည်တော် ကောင်စီတို့၏ လုပ်ငန်းအကောင် အထည်ဖော် ဆောင်ရွက်မှုကို စစ်ဆေးရန် ပြည်ထောင်စုလွှတ်တော်က တာဝန် ပေးအပ်လာလျှင် စစ်ဆေး၍ ပြည်ထောင်စုလွှတ်တော်သို့ အစီရင်ခံ တင်ပြခြင်း။*

ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေအရ ကျွန်ုပ်လက်မှတ် ရေးထိုးသည်။

(ပုံ)သိန်းစိန်               

နိုင်ငံတော်သမ္မတ             

ပြည်ထောင်စုသမ္မတမြန်မာနိုင်ငံတော်
ခင်မောင် (ဗိုလ် သံမဏိ)

၊ အထွေထွေအတွင်းရေးမှူးချုပ် မြို့မ-ဦးသန်းကြွယ်နှင့် အမည်မသိ အခမ်းအနားမှူးတို့ နိုင်ငံတော်စီးပွားကုန်သွယ်ရေးအဖွဲ့ချုပ် (စပကသ) လူထုညီလာခံကို ဦးဆောင်ကျင်းပနေစဉ်]]

**သံမဏိ ဗိုလ်ခင်မောင်** သည် မင်္ဂလာဒုံ ပထမပတ် စစ်သင်တန်းသို့ ဗိုလ်လောင်းအဖြစ် တက်ခွင့်ရခဲ့ပြီး အလုပ်သင် ဗိုလ်ဖြစ်လာခဲ့သည်။ မြန်မာပြည် လွတ်လပ်ရေး ကြိုးပမ်းမှု လှုပ်ရှားမှု ခေတ်အတွင်း ဗိုလ်မင်းခေါင်၊ သခင်လှမောင် (ဗိုလ်ဇေယျ) (ရဲဘော်သုံးကျိပ်)၊ ဗိုလ်မှူးစိန်မှန်၊ မြို့မ-ဦးသန်းကြွယ် တို့နှင့် အတူ စွန့်စွန့်စားစား ပါဝင်ဆောင်ရွက်ခဲ့သည်။ စက်မှုလက်မှုဝန်ကြီး အဖြစ် တာဝန်များကို ထမ်းဆောင်ခဲ့သူဖြစ်သည်။ နိုင်ငံတော်စီးပွားကုန်သွယ်ရေးအဖွဲ့ချုပ်တွင် ဝန်ကြီး ဦးကျော်မြင့်၊ ဗိုလ်မှူးအောင် (ရဲဘော်သုံးကျိပ်)၊ ဗိုလ်မင်းခေါင် (ရဲဘော်သုံးကျိပ်)၊ စပကသအဖွဲ့ချုပ် ဥက္ကဋ္ဌ မြို့မ-ဦးသန်းကြွယ် စသောပုဂ္ဂိုလ်များနှင့်အတူ တာဝန်ထမ်းဆောင်ခဲ့ပြီး ၁၉၅၆-၅၇ စပကသအဖွဲ့ချုပ်တွင် ဒုတိယဥက္ကဋ္ဌ၊ ဥက္ကဋ္ဌ၊ ဖဆပလဌာနချုပ်အမှုဆောင်အဖြစ် ဆောင်ရွက်ခဲ့သည်။

၁၉၈၉ ခုနှစ် ထိုင်းနိုင်ငံ၊ ဘန်ကောက်မြို့တွင် သံမဏိဗိုလ်ခင်မောင်၏ဦးဆောင်မှုဖြင့် ADSB ကို ဖွဲ့စည်းခဲ့သည်။ ဒီမိုကရေစီ အင်အားများ စည်းလုံးညီညွတ်ရေးတပ်ပေါင်းစု (ဒညတ) (the Alliance for Democratic Solidarity - Union of Myanmar (ADSB)) အဖွဲ့ဥက္ကဋ္ဌအဖြစ် ဆောင်ရွက်ခဲ့သည်။ 

ရန်ကုန်မြို့ စမ်းချောင်းမြို့နယ် ရှောလမ်း ခြံအမှတ် ၂၀ တွင် နေထိုင်ခဲ့သည်။

## ကိုးကား
သန်းမောင်၊ ဦး (သူရိယ)

**သူရိယ ဦးသန်းမောင်** သည် ဗမာနိုင်ငံလုံးဆိုင်ရာ ကျောင်းသားသမဂ္ဂများ အဖွဲ့ချုပ် ဥက္ကဋ္ဌ၊ တက္ကသိုလ် ကျောင်းသားများ သမဂ္ဂ ဥက္ကဋ္ဌ နှင့် ထင်ရှားသော မြန်မာ နိုင်ငံရေးသမား ဖြစ်ခဲ့သည်။ နယ်ချဲ့ဆန့်ကျင်ရေး၊ မြန်မာပြည် လွတ်လပ်ရေး ကြိုးပမ်းမှု လှုပ်ရှားမှု ခေတ် လွတ်လပ်ရေး ကြိုးပမ်းမှုကာလ (၁၉၄၁–၁၉၄၇) အတွင်း ထင်ရှားခဲ့ကြ﻿သော ဗကသ ခေါင်းဆောင်များတွင် ဗိုလ်ချုပ်အောင်ဆန်း၊ ကိုဗဟိန်း၊ ဦးဗဆွေ၊ ဦးနု၊ မြို့မ-ဦးသန်းကြွယ်၊ ဒေါက်တာသန်းထွန်း၊ အာဏာရှင် လှရွှေ၊ လင်းယုန်နီ တို့နှင့်အတူပါဝင်ခဲ့သည်။ မန္တလေးမြို့  ဇာတိ၊ မန္တလေး သူရိယ ဦးထွန်းရင်၏ သား ဖြစ်သည်။ ၁၀ တန်း စာမေးပွဲကို မန္တလေးမြို့ ဗဟို အမျိုးသား အထက်တန်း ကျောင်းမှ ၁၉၃၉ ခုနှစ်တွင် အောင်မြင်ခဲ့ပြီး၊ ရန်ကုန် တက္ကသိုလ်၌ ဆက်လက် ပညာ သင်ကြားသည်။ ၁၉၄၁ ခုနှစ်တွင် တက္ကသိုလ်၌ ဆက်လက် ပညာ သင်ကြားသည်။ ၁၉၄၁ ခုနှစ်တွင် တက္ကသိုလ် သမဂ္ဂ အမှုဆောင် အဖြစ် ရွေးကောက် တင်မြှောက်ခြင်း ခံရသည်။

၁၉၄၆ - ၄၇ ခုနှစ် ရန်ကုန် တက္ကသိုလ်တွင် ဥပဒေ ပညာကို သင်ကြား၍၊ ၁၉၄၆ - ၄၇ ရန်ကုန်တက္ကသိုလ် ကျောင်းသားများ သမဂ္ဂ ဥက္ကဋ္ဌ အဖြစ် ရွေးကောက် တင်မြှောက်ခြင်း ခံရသည်။ ၁၉၄၆ - ၄၇ ရန်ကုန် တက္ကသိုလ် ကျောင်းသားများ သမဂ္ဂ ဒုတိယ ဥက္ကဋ္ဌ ဗမာနိုင်ငံလုံးဆိုင်ရာ ကျောင်းသားသမဂ္ဂများ အဖွဲ့ချုပ် ဒုတိယ ဥက္ကဋ္ဌ မှာ မြို့မ-ဦးသန်းကြွယ်  ဖြစ်သည်။

၁၉၄၇ ခုနှစ်တွင် တပြည်လုံး ကျောင်းသားသပိတ် ပေါ်ပေါက်ခဲ့ရာ၊ ရန်ကုန် တက္ကသိုလ်သည် ကျောင်းသားများ သပိတ်တွင် ပါဝင်ခဲ့သည်။ အင်္ဂလိပ်နှင့် မဟာမိတ် စစ်တပ်များ သိမ်းပိုက်ထားသော ရန်ကုန် တက္ကသိုလ် သမဂ္ဂ အဆောက်အဦကို ပြန်လည် ရရှိ ခဲ့သည်။ တက္ကသိုလ် အဆောက်အဦ အချို့တွင် ကျန်နေ သေးသော အင်္ဂလိပ် စစ်တပ်များ အားလုံးကို ဖယ်ရှား ပေးသည်။

နိုင်ငံခြား ကျောင်းသား သမဂ္ဂနှင့် အဆက်အသွယ် ရခဲ့သည်။ ၁၉၄၇ ခု မေလတွင် အိန္ဒိယပြည် မဒရပ်မြို့၌ ကျင်းပသော ကမ္ဘာ့ကျောင်းသား ဝန်ထမ်း (International Students Service) အာရှ ကွန်ဖရင့်၊ ၁၉၄၇ ခု ဇွန်လတွင် ဒိန်းမတ် ပြည်၌ ကျင်းပသော ကမ္ဘာ့ကျောင်းသား ဝန်ထမ်း ကမ္ဘာလုံး ဆိုင်ရာ ကွန်ဖရင့် များသို့ တက်ရောက် ခဲ့သည်။

၁၉၄၇ ဇူလိုင်လ ချက်ကို စလိုဗက်ကီးယား ပြည်တွင် ကျင်းပသော ပထမ အကြိမ်မြောက် ကမ္ဘာ ကျောင်းသား လူငယ် ပွဲတော်သို့ တက်ရောက်ခဲ့ပြီး၊ ကမ္ဘာ့ ကျောင်းသားများ သမဂ္ဂ (International Union of Students) နှင့် ဆက်သွယ် ခဲ့သည်။ ကမ္ဘာ့ကျောင်းသားများ သမဂ္ဂ ကောင်စီ အစည်းအဝေး ပွဲသို့ တက်ရောက် ခဲ့သည်။

ဦးသန်းမောင်သည်  မန္တလေး သူရိယ နေ့စဉ် သတင်းစာ အယ်ဒီတာချုပ် အဖြစ် ဆောင်ရွက် ခဲ့သည်။ 

## ကိုးကား